Mosonmagyaróvár Város Polgármesterétől

*…*.. *napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Ostermayer Óvoda alapító okiratának módosítása

**Előterjesztő:** Dr. Árvay István polgármester

**Az előterjesztést megtárgyalja:** Társadalmi Kapcsolatok Bizottság

|  |
| --- |
| Előkészítő szervezeti egység: Önkormányzati Osztály – Humán kapcsolatok Csoport |
| Készítette: Horváthné Szemerits Katalin |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

Tisztelt Képviselő-testület!

Jelen előterjesztés tárgya az Ostermayer Óvoda alapító okiratának módosítása, melyet az óvoda pedagógiai programjának változása indokol.

Az óvoda 2024-2025. nevelési évtől alkalmazni kívánt pedagógiai programja az Óvodai nevelés országos alapprogramja alapján készült. A korábbi, 2018. évi „Nagy Jenőné: Óvodai nevelés a művészetek eszközeivel” adaptált program felülvizsgálatra került és az adaptált program helyett a nevelőtestület javaslatára az óvodaigazgató a helyi sajátosságoknak jobban megfelelő saját pedagógiai programot készített.

Az alapító okirat alaptevékenységének leírásában jelenleg szereplő „Óvodai nevelés a művészetek eszközeivel” program elnevezés helyett a helyi nevelési program elnevezés kerül. Az alapító okirat egyebekben változatlan marad.

Kérem a Tisztelt Képviselő-testületet, hogy az Ostermayer Óvoda alapító okiratának módosítását a határozati javaslat szerinti tartalommal hagyja jóvá.

Mosonmagyaróvár, 2024. szeptember 3.

Dr. Árvay István s.k.

polgármester

**Határozati javaslat:**

**.../2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete az Ostermayer Óvoda Módosító okiratát a törzskönyvi nyilvántartásba történő bejegyzés napjával a határozat 1. melléklete *(jelen előterjesztés 1. melléklete)* szerinti tartalommal elfogadja.

A Képviselő-testület a módosításokkal egységes szerkezetbe foglalt alapító okiratot jelen határozat 2. melléklete *(előterjesztés 2. melléklete)* szerinti tartalommal jóváhagyja.

1. Mosonmagyaróvár Város Önkormányzat Képviselő-testülete felkéri a polgármestert, hogy gondoskodjon az alapító okirat módosításával kapcsolatos intézkedések megtételéről, a törzskönyvi bejegyzéssel kapcsolatban esetlegesen felmerülő további hiánypótlások teljesítésére és az egyéb szükséges dokumentumok aláírására és kiadására.

Felelős: Dr. Árvay István polgármester

Határidő: 2024. szeptember 30.