Mosonmagyaróvár Város Polgármesterétől

*… napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Javaslat a 2024. évi költségvetés módosítására (szeptember)

**Előterjesztő**: Dr. Árvay István polgármester

**Az előterjesztést megtárgyalja:** Pénzügyi és Ügyrendi Bizottság

Gazdasági és Városüzemeltetési Bizottság

|  |
| --- |
| Előkészítő szervezeti egység:  Mosonmagyaróvári Polgármesteri Hivatal Pénzügyi Osztály, Városfejlesztési és Fenntartási Osztály |
| Készítette: Ördög Rita Rebeka városfejlesztési referens,  Molnárné Nagy Edina osztályvezető,  Tóth Szabolcs osztályvezető |
| Pénzügyi fedezetet **igényel**/nem igényel, igazolás: előirányzat módosítással járó előterjesztés |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

**Tisztelt Képviselő-testület!**

Mosonmagyaróvár Város Önkormányzat Képviselő-testülete az Önkormányzat és irányítása alá tartozó költségvetési szervek 2024. évi költségvetését az 1/2024. (II.16.) önkormányzati rendelettel fogadta el, melynek módosítására az alábbiak szerint teszek javaslatot:

A kiadási előirányzatok emelésének forrása az I. pont esetén az Önkormányzat 2024. évi költségvetése, **„045120 Út, autópálya építése” kormányzati funkció, K62 Ingatlanok beszerzése, létesítése rovatrend**.

Az útépítési beruházáson jelenleg rendelkezésre álló keretösszeg bruttó 245.990.814,- forint. Az idei évben erről a költségkeretről a Mosonyi-Aranyossziget csomóponttal, a Huszár Gál utcával és a Kiskapu utcával kapcsolatos szerződéskötések történtek meg. Többek között a Ladik utca, a Fertősor gyalogátkelő, a Buda utca és a Mária Terézia utca tervezése is elindult az idei évben. A telepített sebességmérők és azok járulékos költségei is ebből a költségkeretből kerültek beszerzésre. A jövőben a Huszár Gál utca közvilágítás kiépítésére és a földkábel kiváltására tervezünk szerződni, melyeknek beszerzését követően megközelítőleg bruttó 200 millió forint költségkeret marad az „Út, járda, csomópont és parkolók építés tervezés, engedélyezés és kivitelezés” soron. Tekintettel arra, hogy az idei évben a Pozsonyi út - Kapucinus utca körforgalmi csomópont építésével kapcsolatos szerződéskötés nem fog megvalósulni, ezért erről a költségkeretről az alábbi fejlesztési célú előirányzatok átcsoportosítását kezdeményezem.

1. **Fejlesztési kiadások előirányzatának emelése, előirányzat átcsoportosítás**

Javasoljuk, hogy a következő fejlesztésekre biztosítson további forrásokat a Képviselő-testület a beszerzési eljárások lefolytatása, illetve a szerződések megkötése érdekében:

1. **Önkormányzati intézmények karbantartására** (Cofog 013350, Rovatrend: K334) **javaslunk bruttó 7 millió Ft átcsoportosítást**. Az eredeti **előirányzat bruttó 25,4 millió Ft** volt. A rendelkezésre álló keretösszeg nagy része felhasználásra került önkormányzati intézmények tisztasági festésére, falburkolatok karbantartására, a Bóbita Óvodában a csőtörés helyreállítására, óvodákban és bölcsődékben az udvari játékok javítására stb. Jelenleg **bruttó 2.056.880,- forint** áll rendelkezésre ezen a költségvetési soron, melyből a Kékcinke Óvoda csőtörésének helyreállítása is meg fog valósulni. A jövőben esetlegesen felmerülő karbantartást, kárelhárítást igénylő problémák előre nem láthatók, ezért szükséges a karbantartási keretösszeg megemelése, hogy a probléma beálltát követően gyorsan lehessen a károkat elhárítani.
2. **Útépítés és felújítás, járdaépítés és felújítás, marás, aszfaltozás, hidak műszaki állapotának felülvizsgálata** (Cofog 045120, Rovatrend: K71) kormányzati funkción a **„Marás-aszfaltozás, járdák felújítása”** soron a tervezett eredeti előirányzat bruttó 152,4 millió forint volt. A 2024. május 23-ai Képviselő-testületi határozat alapján a keretösszeg bruttó 80 millió forinttal megemelkedett, így **a módosított előirányzat bruttó 232,4 millió forintra változott**. A „Marás-aszfaltozás, járdák felújítása” soron az Aranyossziget utca II ütemére - Rév utca-Petőfi utca közötti szakaszra -, a Spar bekötő (Aranyossziget utca szakasza a Mosonyi Mihály utca-Aranyossziget utca körforgalom és a Petőfi utca között), a Kadocsa utca, Hanság utca, Arany János utca, a Pipacs utca, a Gulyás Lajos utca (Bolyai iskola előtti rész) és a Zurányi utca járdafelújításokra vonatkozóan a szerződéskötések megtörténtek. A költségvetési soron jelenleg rendelkezésre álló fedezet **bruttó 3.816.800.- forint**. Tekintettel arra, hogy a következő járdafelújítási csomagot (Vackor Óvoda melletti járda a Szent István király út felöli szakaszon, Csaba-, Munkácsy Mihály utcák nagyságrendileg 570 fm-es szakaszai, a Bauer Rudolf utca (Kandó Kálmán utca és Liszt Ferenc utca közötti szakasza) és a Várallyai utca (Gazdász utca és Ujhelyi Imre utca közötti szakasza, a hiányzó járdaszakaszok és a Sólyom utcára való kikötés)) is el szeretnénk indítani, illetve az esetleges további tervezések biztosítása érdekében a további szerződéskötések és beszerzések miatt **javasoljuk további bruttó 100.000.000.- forint átcsoportosítását a „Marás-aszfaltozás, járdák felújítása” sorra.** Az átcsoportosítás eredményeképp a rendelkezésre álló keretösszeg **bruttó 103.816.800,- forint** összegre módosulna.
3. **Játszótérrel kapcsolatos beruházások és felújítások** – eszközök cseréje, pótlása, telepítési munkák (Cofog 066010, Rovatrend: K62) - során **bruttó 31,75 millió Ft-ot** terveztünk be az eredeti előirányzatba, mely módosításra került a 2024. május 23-ai Képviselő-testületi ülésen **bruttó 46,75 millió forintra**. A soron lévő költségkeret teljesen elfogyott, **javasoljuk további bruttó 3.975.862 Ft átcsoportosítását, hogy a Károly utcai játszótéren homokozó és napvitorla cseréje, illetve a Strand utcai játszótéren drótkötélpálya felújítása is megvalósulhasson**.
4. **Önkormányzati intézmények felújítására** (Cofog 013350, Rovatrend: K71) **javaslunk bruttó 10 millió Ft átcsoportosítást.** Az eredeti előirányzat **50 millió Ft volt**, mely a 2024. május 23-ai Képviselő-testületi határozat alapján **bruttó 93,54 millió forintra** emelkedett, a 2024. június 27-ii Képviselő-testületi határozat alapján további bruttó 10.840.470.- forint került átcsoportosításra, mellyel így a módosított előirányzat **bruttó 104.380.470.- forintra** módosult. Polgármesteri hatáskörben az Ostermayer Óvoda villamos-hálózat felújítása miatt szükséges volt további bruttó 4.387.056.- forint átcsoportosítása, továbbá a Kékcinke Óvoda dajkaszoba átalakítása miatt bruttó 3.473.450.- forint átcsoportosítása vált szükségessé. A Szociális Foglalkoztató felújításával kapcsolatos műszaki ellenőrzés miatt további bruttó 840.000.- forintot csoportosítottunk át. Így a módosított előirányzat **bruttó 113.080.976.- forint** összegre emelkedett. A rendelkezésre álló keretösszeg teljes egészében felhasználásra került többek között a Szociális Foglalkoztató homlokzat- és kapualj felújítására, a Cselley-ház foglalkoztatójának felújítására, az Ostermayer Óvoda villamos hálózat I. ütemének felújítására, a Kékcinke Óvoda dajkaszoba átalakítására, illetőleg több óvodában a beépített szekrények cseréje is megvalósult stb. Az átcsoportosítás eredményeképpen rendelkezésre álló **bruttó 10 millió forint** összegű többletforrásból tervezzük továbbá az idei év során felmerülő sürgős, karbantartási keretből nem fedezhető nagyobb javításokat, felújításokat.
5. **Önkormányzati intézmények beruházására** (Cofog 013350, Rovatrend: K62) **javaslunk bruttó 8 millió Ft átcsoportosítást.** Az eredeti előirányzat **bruttó 31,75 millió forint volt**, mely a 2024. május 23-ai Képviselő-testületi határozat alapján módosításra került **bruttó 41,75 millió forintra**. A keretből megvalósult többek között a Kékcinke Óvoda folyosó falburkolata, a Városháza épületében klímák telepítése, illetőleg a Bolyai iskola védőnői rendelőjének kialakítása. Jelenleg a költségvetési soron bruttó 8.291.038 forint áll rendelkezésre, melyből a Lurkóvár Óvoda sószobájának átalakítását, illetve a Városháza épületén található antennát szeretnénk teljeskörűen felújítani minden járulékos költségével együtt.
6. **A Polgármesteri Hivatal felújítási keretére** (Cofog 011130, Rovatrend K7 PH Felújítás) **javaslunk bruttó 15 millió Ft átcsoportosítást.** Eredeti előirányzatként felújításra a Hivatal költségvetésébe 2024. évre nem terveztünk keretet**.** A rendelkezésre álló összegből a kiadások átütemezésével elkezdtük az Igazgatási Osztály –továbbiakban: osztály- Iktatójának felújítását, illetőleg a szerződéskötés megkötésre került az osztály folyosójának festésére. Tekintettel arra, hogy az egyéb korábban tervezett kiadásokkal/átalakításokkal kapcsolatos munkák átütemezésre kerültek, így az eredetileg betervezett szerződések megkötéséhez, illetve az egyéb felújítások és beszerzések lefolytatásához szükséges a javasolt bruttó 15 millió forint összeg ide történő átcsoportosítása.

Mindösszesen a fenti 6 pontban leírtak **bruttó 143.975.862.- forint** keretösszeget érintően kerülnénk átcsoportosításra.

Az előirányzat módosítással a költségvetés főösszegében változás nem történik.

A javasolt fejlesztések táblázatban összefoglalva az Önkormányzat költségvetését illetően a következők:

|  |  |  |  |  |
| --- | --- | --- | --- | --- |
| **Fejlesztési célú források K6, K7, Dologi kiadások K3, Finanszírozási kiadások K9** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| *Út, járda, csomópont és parkolók építése, tervezése, engedélyezése, kivitelezése Cofog 045120, K6* | 508 000 000 Ft | 808 000 000 Ft | -7 000 000 Ft | 664 024 138 Ft |
| -100 000 000 Ft |
| -3 975 862 Ft |
| -10 000 000 Ft |
| -8 000 000 Ft |
| - 15 000 000 Ft |
| *Általános karbantartási keret Cofog 013350, K3* | 25 400 000 Ft | 25 400 000 Ft | 7 000 000 Ft | 32 400 000 Ft |
| *Marás-aszfaltozás, járdák felújítása Cofog 045120* | 152 400 000 Ft | 232 400 000 Ft | 100 000 000 Ft | 332 400 000 Ft |
| *Játszótérrel kapcsolatos beruházások Cofog 066010, K6* | 31 750 000 Ft | 46 750 000 Ft | 3 975 862 Ft | 50 725 862 Ft |
| *Önkormányzati intézmények felújítása Cofog 013350, K71* | 50 000 000 Ft | 113 080 976 Ft | 10 000 000 Ft | 123 080 976 Ft |
| *Önkormányzati intézmények beruházása Cofog 013350, K62* | 31 750 000 Ft | 41 750 000 Ft | 8 000 000 Ft | 49 750 000 Ft |
| *Polgármesteri Hivatal intézményfinanszírozás Cofog 018030, K915* | 1.031.100.835 Ft | 1.091.957.947 Ft | 15 000 000 Ft | 1 106 957 947 Ft |
| **Mindösszesen:** | **1 830 400 835 Ft** | **2 359 338 923 Ft** | **-143 975 862 Ft** | **2 359 338 923 Ft** |
| **+ 143 975 862 Ft** |

A javasolt fejlesztések táblázatban összefoglalva a Polgármesteri Hivatal költségvetését illetően a következők:

|  |  |  |  |  |
| --- | --- | --- | --- | --- |
| **Intézmény** | **Eredeti előirányzat** | **Módosított előirányzat 2024.06.30-i állapot szerint** | **Módosítás összege** | **Módosítás utáni előirányzat** |
| Polgármesteri Hivatal, irányítószervi támogatás Cofog 018030, B816 | 1 031 100 835 Ft | 1 091 957 947 Ft | 15 000 000 Ft | 1 106 957 947 Ft |
| Polgármesteri Hivatal, Hivatal épületének felújítása Cofog 011130, K7 | 0 Ft | 0 Ft | 15 000 000 Ft | 15 000 000 Ft |
| **Összesen bevétel változás** |  |  | **15 000 000 Ft** |  |
| **Összesen kiadás változás** |  |  | **15 000 000 Ft** |  |

Tisztelt Képviselő-testület, kérjük az előterjesztés megtárgyalását és elfogadását!

Mosonmagyaróvár, 2024. szeptember 4.

Dr. Árvay István s.k.

polgármester

**Határozati javaslat:**

…/2024. (IX.12.) Kt. határozat

1. Mosonmagyaróvár Város Önkormányzat Képviselő-testülete elrendeli az Önkormányzat 2024. évi költségvetéséről szóló 1/2024. (II. 16.) önkormányzati rendelet – továbbiakban: költségvetési rendelet – módosítás előkészítését az alábbiak szerint:

Önkormányzat költségvetésében:

|  |  |  |  |  |
| --- | --- | --- | --- | --- |
| **Fejlesztési célú források K6, K7, Dologi kiadások K3, Finanszírozási kiadások K9** | **Eredeti előirányzat** | **Módosított előirányzat** | **Módosítás mértéke** | **Módosítás utáni előirányzat** |
| *Út, járda, csomópont és parkolók építése, tervezése, engedélyezése, kivitelezése Cofog 045120, K6* | 508 000 000 Ft | 808 000 000 Ft | -7 000 000 Ft | 664 024 138 Ft |
| -100 000 000 Ft |
| -3 975 862 Ft |
| -10 000 000 Ft |
| -8 000 000 Ft |
| - 15 000 000 Ft |
| *Általános karbantartási keret Cofog 013350, K3* | 25 400 000 Ft | 25 400 000 Ft | 7 000 000 Ft | 32 400 000 Ft |
| *Marás-aszfaltozás, járdák felújítása Cofog 045120* | 152 400 000 Ft | 232 400 000 Ft | 100 000 000 Ft | 332 400 000 Ft |
| *Játszótérrel kapcsolatos beruházások Cofog 066010, K6* | 31 750 000 Ft | 46 750 000 Ft | 3 975 862 Ft | 50 725 862 Ft |
| *Önkormányzati intézmények felújítása Cofog 013350, K71* | 50 000 000 Ft | 113 080 976 Ft | 10 000 000 Ft | 123 080 976 Ft |
| *Önkormányzati intézmények beruházása Cofog 013350, K62* | 31 750 000 Ft | 41 750 000 Ft | 8 000 000 Ft | 49 750 000 Ft |
| *Polgármesteri Hivatal intézményfinanszírozás Cofog 018030, K915* | 1.031.100.835 Ft | 1.091.957.947 Ft | 15 000 000 Ft | 1.106.957.947 Ft |
| **Mindösszesen:** | **1 830 400 835 Ft** | **2 359 338 923 Ft** | **-143 975 862 Ft** | **2 359 338 923 Ft** |
| **+ 143 975 862 Ft** |

Polgármesteri Hivatal költségvetésében:

|  |  |  |  |  |
| --- | --- | --- | --- | --- |
| **Intézmény** | **Eredeti előirányzat** | **Módosított előirányzat 2024.06.30-i állapot szerint** | **Módosítás összege** | **Módosítás utáni előirányzat** |
| Polgármesteri Hivatal, irányítószervi támogatás Cofog 018030, B816 | 1 031 100 835 Ft | 1 091 957 947 Ft | 15 000 000 Ft | 1 106 957 947 Ft |
| Polgármesteri Hivatal, Hivatal épületének felújítása Cofog 011130, K7 | 0 Ft | 0 Ft | 15 000 000 Ft | 15 000 000 Ft |
| **Összesen bevétel változás** |  |  | **15 000 000 Ft** |  |
| **Összesen kiadás változás** |  |  | **15 000 000 Ft** |  |

Az előirányzat módosításokkal a költségvetés főösszege és a kötelezően, valamint az önként vállalt feladatok aránya sem változik.

A Képviselő-testület utasítja a Polgármestert, hogy a változások átvezetéséről gondoskodjon a költségvetési rendelet soron következő módosításáig.

Az átcsoportosítás a rendelet következő mellékleteit érinti: 1., 2., 5., 7.,10., 13., 14., 17.

Felelős: Dr. Árvay István polgármester

Határidő: 2024. november 30.