1. melléklet ……/2024.(IX.12.)Kt. határozathoz

Okirat száma: ÖHO/94-7/2024

Módosító okirat

**Az** **Ostermayer** **Óvoda** **Mosonmagyaróvár Város Önkormányzata által 2024. január 16. napján kiadott, ÖHO/94-2/2024 számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján –** **a …/2024.(IX.12.) Kt. határozatra figyelemmel – a következők szerint módosítom:**

1. **Az alapító okirat 4.3. pontja helyébe a következő rendelkezés lép:**

„4.3. A költségvetési szerv alaptevékenysége: Az óvodában a nevelés 6 csoportban a gyermekek hároméves korától a tankötelezettség kezdetéig, a helyi nevelési program szerint, a teljes óvodai életet, a gyermekek napközbeni ellátását is magában foglaló foglalkozások keretében folyik a többi gyermekkel együtt nevelhető sajátos nevelési igényű gyermekekkel együtt. Az intézményi gyermekétkeztetés biztosítása önkormányzat által fenntartott nem köznevelési intézmény által a 37/2014.(IV.30.) EMMI rendelet alapján történik.”

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Mosonmagyaróvár, „időbélyegző szerint”

Dr. Árvay István polgármester