Mosonmagyaróvár Város Polgármesterétől

*….. napirend*

**SÜRGŐSSÉGI INDÍTVÁNY**

**a Képviselő-testület 2024. szeptember 12-i ülésére**

**Tárgy:** Ingóságok átadása a Mosonmagyaróvár Nagytérségi Hulladékgazdálkodási Önkormányzati Társulás részére

**Előterjesztő:** Dr. Árvay István polgármester

**Az előterjesztést megtárgyalja:**

Gazdasági és Városüzemeltetési Bizottság

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – Önkormányzati Osztály |
| Készítette: Molnárné Nagy Edina pénzügyi osztályvezető,  Czinderné dr. Hegedüs Éva jogi referens |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozatok elfogadásához **egyszerű többség** szükséges.

**Tisztelt Képviselő-testület!**

A hulladékról szóló 2012. évi CLXXXV. törvény 33. § (1) bekezdése és 53/E. (7) bekezdése kimondja, hogy az állami közfeladat ellátásával összefüggésben a települési önkormányzat a koncessziós társasággal együttműködve gondoskodik a települési önkormányzatok hulladékgazdálkodási feladatellátása érdekében létrehozott társulás tulajdonában álló, hulladék kezelését szolgáló létesítmények útján az átvett hulladék kezeléséről.

E közfeladatot Mosonmagyaróvár Nagytérségi Hulladékgazdálkodási Önkormányzati Társulás (továbbiakban: Társulás) látja el, melynek 71 település, köztük Mosonmagyaróvár Város Önkormányzata is a tagja. A Társulás gesztor önkormányzata Mosonmagyaróvár.

A Társulás által ellátott közfeladat jövőbeni hatékony ellátása érdekében az alábbi, a Mosonmagyaróvári Polgármesteri Hivatal/Mosonmagyaróvár Város Önkormányzata tulajdonában álló ingóságok vagyonkezelésnek nem minősülő jogviszony alapján történő működtetésre átadása szükséges a Társulás részére:

Mosonmagyaróvár Város Önkormányzata tulajdonában áll:

* Notebook Dell Vostro 3500 i5, 8GB, 512GB +Win10
* Mobiltelefon Apple iPhone 14 128GB+ kieg

Az eszközök összesített nyilvántartás szerinti bruttó értéke 701.309 Ft, nettó értéke 356.518 Ft 2024. június 30-ai állapot szerint.

Mosonmagyaróvári Polgármesteri Hivatal tulajdonában áll:

* Nyomtató HP LaserJet Pro M1212nf mfp
* Notebook Lenovo ThinkPad T480 20L6CTO1WW Rx 14\"/i5-8250U 1,6GHz/8GB8256GB
* Dokkoló Lenovo ThinkPad Dock - Basic, 90W, EU (T480) 40AG0090EU
* Monitor Lenovo Thinkvision T24i 23,8\"FHD IPS

Az eszközök összesített nyilvántartás szerinti bruttó értéke 522.480 Ft, nettó értéke 0 Ft 2024. június 30-ai állapot szerint.

A Mosonmagyaróvári Polgármesteri Hivatal tulajdonába 2020.02.24-én került egy Volvo XC60 típusú személygépjármű (Volvo XC60 B5 Mild Hybrid AWD Aut Momentum Pro, vonóhorog - Volvo XC60 B5 Mild Hybrid, tetőcsomagtartó, Cargo boksz, Volvo téli kerékgarnitúra).

A személygépjármű tartozékokkal együtt számított könyv szerinti bruttó értéke – áfa nélküli nyilvántartásba-vételi értéke – 12.251.604 Ft, 2024. június 30-i könyv szerinti nettó értéke 1.768.230 Ft. Az elszámolt értékcsökkenés módja lineáris, évi 20%, 14,5 % valamint 100 %-os azonnali elszámolási mértékű értékcsökkenéssel került meghatározásra.

A hivatalos értékbecslés 2024. szeptember 10-én megérkezett az Eurotax bonyolításában. Az értékbecslés a következő tényezők figyelembevételével készült:

- Eurotax kód: 8876H034

- gépjármű márka: VOLVO (S)

- gépjármű modell: XC60 Dies 2017-2021

- gépjármű típusa: XC60 2.0 [B5] MHEV Momentum Pro AWD Geartronic

- első forgalomba helyezés 2020.02.

- gyártási év: 2019.02.01.-2020.03.31.

- jármű kora: 56 hónap

- futásteljesítmény: 125.000 km

- hengerűrtartalom: 1969 cm3

- teljesítmény:173kW

- motortípus: Hibrid-Diesel/elektromos

- sebességváltó fajtája: 8 fokozatú, automata

- értékbecslés alapján jelenlegi ár-jegyzése: vételi ár bruttó 10.084.000 Ft.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 108. §-a szerint a helyi önkormányzat kizárólagos tulajdonában álló nemzeti vagyon birtoklása, használata, hasznai szedésének joga, fenntartása, üzemeltetése, létesítése, fejlesztése, valamint felújítása csak e törvényben és a nemzeti vagyonról szóló törvényben szabályozott módon engedhető át másnak.

A nemzeti vagyonról szóló 2011. évi CXCVI. törvény 1. § (2) bekezdés a) pontja értelmében nemzeti vagyonba tartozik: az állam vagy a helyi önkormányzat kizárólagos tulajdonában álló dolgok, ugyanezen törvény 11. § (13) bekezdése rendelkezik az ingyenesen használatba adhatóság feltételeiről, miszerint:

„Nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.”

Az önkormányzati vagyon vagyonkezelésnek nem minősülő jogviszony alapján történő működtetésre átadására Mosonmagyaróvár Város Önkormányzatának vagyonáról és vagyon feletti tulajdonosi jogok gyakorlásáról szóló 27/2016. (VI.30.) önkormányzati rendelet 29-30. §-a alapján kerül sor.

Figyelemmel a közfeladat ellátására kérjük a Tisztelt Testületet a gépjármű, valamint az egyéb ingóságok Társulás részére térítésmentesen történő átadásának támogatására.

Tisztelt Képviselő-testület, kérjük az előterjesztés megtárgyalását és a határozati javaslatok elfogadását.

Mosonmagyaróvár, 2024. szeptember 10.

Dr. Árvay István s.k. polgármester

**Határozati javaslatok:**

1. **……/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete akként határoz, hogy Mosonmagyaróvár Város Önkormányzata tulajdonában álló következő azonosítókkal rendelkező ingóságókat Mosonmagyaróvár Nagytérségi Hulladékgazdálkodási Önkormányzati Társulás részére határozatlan időre, 2024. szeptember 25. napjától térítésmentesen használatba adja azzal, hogy az ingóságok használatával kapcsolatos költségek viseléséről a Társulás a saját költségvetéséből gondoskodik:

- Notebook Dell Vostro 3500 i5, 8GB, 512GB +Win10

- Mobiltelefon Apple iPhone 14 128GB+ kieg

2. Mosonmagyaróvár Város Önkormányzat Képviselő-testülete felhatalmazza Mosonmagyaróvár Város Alpolgármesterét az ingyenes használatba adással kapcsolatos jogügylet lebonyolítására, a szerződés megkötésére.

Felelős: alpolgármester

Határidő: 2024. szeptember 25.

1. **……/2024. (IX.12.) Kt. határozat**
2. Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvári Polgármesteri Hivatal tulajdonában álló, következő azonosítókkal rendelkező gépjárművet Mosonmagyaróvár Nagytérségi Hulladékgazdálkodási Önkormányzati Társulásnak határozatlan időre, 2024. szeptember 25. napjától térítésmentesen üzemeltetésre átadja azzal, hogy az ingóság használatával kapcsolatos költségek viseléséről a Társulás saját költségvetéséből gondoskodik:

- Eurotax kód: 8876H034

- gépjármű márka: VOLVO

- gépjármű modell: XC60 Dies 2017-2021

- gépjármű típusa: XC60 2.0 [B5] MHEV Momentum Pro AWD Geartronic

- első forgalomba helyezés 2020.02.

- gyártási év: 2019.02.01.-2020.03.31.

- jármű kora: 56 hónap

- futásteljesítmény: 125.000 km

- hengerűrtartalom: 1969 cm3

- teljesítmény:173kW

- motortípus: Hibrid-Diesel/elektromos

- sebességváltó fajtája: 8 fokozatú, automata

1. Mosonmagyaróvár Város Önkormányzat Képviselő-testülete hozzájárul ahhoz, hogy a Mosonmagyaróvári Polgármesteri Hivatal tulajdonában álló, következő azonosítókkal rendelkező ingóságókat határozatlan időre, 2024. szeptember 25. napjától térítésmentesen Mosonmagyaróvár Nagytérségi Hulladékgazdálkodási Önkormányzati Társulás részére használatba átadja azzal, hogy az ingóságok használatával kapcsolatos költségek viseléséről a Társulás saját költségvetéséből gondoskodik:

- Nyomtató HP LaserJet Pro M1212nf mfp

- Notebook Lenovo ThinkPad T480 20L6CTO1WW Rx 14\"/i5-8250U 1,6GHz/8GB8256GB

- Dokkoló Lenovo ThinkPad Dock - Basic, 90W, EU (T480) 40AG0090EU

- Monitor Lenovo Thinkvision T24i 23,8\"FHD IPS

1. Mosonmagyaróvár Város Önkormányzat Képviselő-testülete felhatalmazza a Mosonmagyaróvár Város Címzetes Főjegyzőjét az ingyenes használatba, üzemeltetésbe adással kapcsolatos jogügylet lebonyolítására, a szerződés megkötésére.
2. Mosonmagyaróvár Város Önkormányzat Képviselő-testülete felkéri Mosonmagyaróvár Nagytérségi Hulladékgazdálkodási Önkormányzati Társulás elnökét, hogy a gépjármű üzembentartói jogának hatósági nyilvántartásba történő bejegyzéséről gondoskodjon.

Felelős: elnök

címzetes főjegyző

Határidő: 2024. szeptember 25.