Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy: Mosonmagyaróvár belterület 5765/2 hrsz. alatti ingatlan a. szántó alrészlet haszonbérleti szerződésének II. számú módosítása**

**Előterjesztő:** Dr. Árvay István polgármester

**Az előterjesztést megtárgyalja:**


Gazdasági és Városüzemeltetési Bizottság

|  |
| --- |
| Előkészítő szervezeti egység: Mosonmagyaróvári Polgármesteri Hivatal Városfejlesztési és Fenntartási Osztály, Tóth Szabolcs osztályvezető |
| Készítette: dr. Mátyus Dorina vagyongazda |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Képviselő-testület!

**Mosonmagyaróvár Város Önkormányzata kizárólagos tulajdonát képezi a Mosonmagyaróvár belterület 5765/2 helyrajzi számon** nyilvántartott, mindösszesen 14 ha 1496 m2 térmértékű, **szántó, erdő és rét** művelési ágú, mindösszesen 222,23 AK értékű földrészlet.



Tűzliliom utca

5765/2 hrsz.

Mosonmagyaróvár Város Önkormányzat Képviselő-testülete a 194/2018. (IX.20.) Kt. határozatával hozzájárult az ingatlanban fennálló **7 ha 4546 m2 nagyságú, 4. minőségi osztályú, szántó művelési ágú területrész haszonbérbe adásához** 2018. november 1. napjától 2023. október 31. napjáig terjedő **5 éves határozott időtartamra.**

A hivatkozott határozat alapján 2018. szeptember 28-án **Haszonbérleti szerződés** (továbbiakban: Szerződés) került megkötésre az **Önkormányzat (mint haszonbérbeadó)** és **Dr. Kocsis Gábor** (lakcím: ..., **mint haszonbérlő**) között.

Mosonmagyaróvár Város Önkormányzat Képviselő-testülete a **183/2023. (IX.21.) Kt. határozatával hozzájárult a Szerződés módosításához,** melynek nyomán a Szerződés 2024. december 31. napjáig meghosszabbításra került, továbbá a haszonbér összege 100.000 Ft/ ha / év + ÁFA összegben került meghatározásra.

A haszonbérlő azzal a kéréssel fordult az Önkormányzathoz, hogy szeretné a Szerződés időtartamát 2025. december 31. napjáig meghosszabbítani.

A Szerződés **módosítására** való tekintettel a módosítás **hirdetményi úton történő közlése mellőzésre** kerül.

Az ingatlan vagyonkataszteri értéke 8.535.000,- Ft. A Mosonmagyaróvár Város Önkormányzatának vagyonáról és a vagyon feletti tulajdonosi jogok gyakorlásáról szóló 27/2016. (VI. 30.) önkormányzati rendelet 14. § (1) bekezdés b) pontja szerint a forgalomképtelen vagyon bérbe, **ellenérték fejében történő használatba adásáról**, valamint a nemzeti vagyonról szóló törvény által lehetővé tett megterheléséről és annak feltételeiről **nettó 5.000.001,- Ft vagyonértéktől a Képviselő-testület dönt.**

A nemzeti vagyonról szóló 2011. évi CXCVI. törvény 11. § (10) és (11) bekezdései szerint a nemzeti vagyon hasznosítására vonatkozó szerződés **csak természetes személlyel vagy átlátható szervezettel köthető**, továbbá nemzeti vagyon hasznosítására vonatkozó szerződés kizárólag olyan természetes személlyel vagy átlátható szervezettel köthető, amely az átengedett nemzeti vagyon **hasznosítására vonatkozó szerződésben vállalja**, hogy

a) a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,

b) az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

c) a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.

A fentieket figyelembe véve javasoljuk a Képviselő-testületnek, hogy támogassa a Mosonmagyaróvár belterület 5765/2 hrsz. alatti ingatlan a. szántó alrészlet haszonbérleti szerződésének további egy évvel történő meghosszabbítását.

Mosonmagyaróvár, 2024. augusztus 28.

**Dr. Árvay István s.k.**

polgármester

**Határozati javaslat:**

**…/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete hozzájárul ahhoz, hogy az Önkormányzat kizárólagos tulajdonában lévő, Mosonmagyaróvár belterület 5765/2 helyrajzi számon nyilvántartott, 14 ha 1496 m2 térmértékű, szántó, erdő és rét művelési ágú, mindösszesen 222,23 AK értékű földrészletben fennálló **7 ha 4546 m2 nagyságú, 4. minőségi osztályú, szántó művelési ágú** területrészre vonatkozóan Mosonmagyaróvár Város Önkormányzata (mint haszonbérbeadó) és Dr. Kocsis Gábor (mint haszonbérlő) között 2018. szeptember 28-án aláírt Haszonbérleti szerződés II. számú módosítására kerüljön sor jelen határozat *melléklete* szerinti tartalommal.
2. A Képviselő-testület felhatalmazza a Polgármestert, hogy az 1) pont szerinti ingatlanrészre vonatkozó haszonbérleti szerződés módosítását aláírja – tekintettel a nemzeti vagyonról szóló 2011. évi CXCVI. törvény vonatkozó rendelkezéseire is –, valamint az ahhoz kapcsolódó és a szükséges intézkedéseket, továbbá jognyilatkozatokat megtegye.

**Felelős:** Dr. Árvay István polgármester

**Határidő:** 2024. szeptember 30.