Mosonmagyaróvár Város Polgármesterétől

*…*.. *napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Csatlakozás a 2025. évi Bursa Hungarica Felsőoktatási Önkormányzati Ösztöndíjrendszerhez

**Előterjesztő**: **Dr**. **Árvay István polgármester**

**Az előterjesztést megtárgyalja:** Szociális és Esélyegyenlőségi Bizottság

Társadalmi Kapcsolatok Bizottság

Pénzügyi és Ügyrendi Bizottság

|  |
| --- |
| Előkészítő szervezeti egység: Igazgatási Osztály |
| Készítette: dr. Mayer Krisztián osztályvezető |
| Pénzügyi fedezetet igényel a 2025. évi költségvetés terhére. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű többség szükséges.

**Tisztelt Képviselő-testület!**

Mosonmagyaróvár Város Önkormányzata 2003. óta évente csatlakozik a Bursa Hungarica FelsőoktatásiÖnkormányzati Ösztöndíjrendszerhez. Ez az ösztöndíj kizárólag szociális jellegű támogatás, melynek célja, hogy önkormányzati és központi forrásokat együtt mozgósítva támogassa a szociálisan rászoruló, felsőoktatásban nappali tagozaton tanuló hallgatókat. A pályáztatási eljárást kormányrendelet és a miniszter által kiadott szerződési feltételrendszer szabályozza. Eszerint a támogatásban részesülő hallgatók személyéről a helyi önkormányzat dönt, de ezt követően a kifizetési folyamatot a Nemzeti Kulturális Támogatáskezelő irányítja. A csatlakozási szándék egy évre szóló kötelezettséget jelent, ezért a helyi önkormányzatnak minden évben a pályázat kiírását követően nyilatkoznia kell arról, hogy a következő naptári évre csatlakozni kíván-e a pályázati rendszerhez.

Az előző évek gyakorlatát követve továbbra is indokolt a szociálisan rászoruló hallgatók támogatása, hiszen a felsőoktatásban az államilag finanszírozott keretszámok egyre alacsonyabbak és a hallgatói ösztöndíjrendszerben a diákok támogatására egyre kevesebb a lehetőség.

Az előterjesztés 1. számú melléklete részletesen, éves bontásban tartalmazza a támogatásra pályázó és a támogatásban részesült diákok létszámadatait, a tervezett és ténylegesen felhasznált összeget.

Tekintettel arra, hogy a Nemzeti Kulturális Támogatáskezelő a pályázatát még nem írta ki, kérem a Tisztelt Képviselő-testület támogatását azzal a feltétellel, hogy amennyiben a pályázat kiírásra kerül, az Önkormányzat az előző évek gyakorlatának megfelelően ezúttal is csatlakozzon a Bursa Hungarica ösztöndíjrendszerhez, és a 2025. évi költségvetésben 7 millió forint összeget tervezzen e célra.

Mosonmagyaróvár, 2024. szeptember 3.

Dr. Árvay István s.k.

polgármester

**Határozati javaslat**

**…./2024. (IX.12.) Kt. határozat**

1. Mosonmagyaróvár Város Önkormányzata a 2025. évi Bursa Hungarica Felsőoktatási Önkormányzati Ösztöndíjrendszerhez csatlakozni kíván, amennyiben a pályázat kiírására jogosult Nemzeti Kulturális Támogatáskezelő a 2025. évi pályázatát közzéteszi. Amennyiben a pályázat kiírása megtörténik, Mosonmagyaróvár Város Önkormányzat Képviselő-testülete felhatalmazza Dr. Árvay István polgármestert, hogy a csatlakozási nyilatkozatot aláírja, és azt a Nemzeti Kulturális Támogatáskezelő részére megküldje.

Felelős: Dr. Árvay István polgármester

Határidő: a pályázat kiírását követően a pályázati kiírásban megjelölt határidő

1. Mosonmagyaróvár Város Önkormányzata a felsőoktatásban tanuló mosonmagyaróvári hallgatók Bursa Hungarica Felsőoktatási Önkormányzati Ösztöndíjrendszerben történő szociális támogatására az Önkormányzat 2025. évi költségvetésében hétmillió forint kiadási előirányzat tervezését irányozza elő.

Felelős: Dr. Árvay István polgármester

Határidő: a 2025. évi költségvetés jóváhagyása

1. számú melléklet

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Bursa Hungarica ösztöndíjak pályázói és az önkormányzati támogatások összegei | | | | | | | | | |
|  |  |  |  |  |  |  | |  | |
|  | jelentkezők száma | | | ösztöndíjat kapott | | | tervezett összeg | | tényleges összeg | |
|  | A | B | összes | A | B | összes |
| 2002\* | 67 | | | 25 | | | 2.000.000 | | 1.100.000 | |
| 2003\* | 75 | | | 41 | | | 3.000.000 | | 2.275.000 | |
| 2004 | 89 | 6 | 95 | 54 | 4 | 54 A + 4 B = 58 | 4.000.000 | | 3.080.000 | |
| 2005 | 106 | 16 | 122 | 63 | 7 | 70 A + 5 B = 75 | 5.000.000 | | 3.885.000 | |
| 2006 | 134 | 7 | 141 | 82 | 5 | 87 A + 9 B = 96 | 6.000.000 | | 5.145.000 | |
| 2007 | 148 | 3 | 151 | 87 | 2 | 89 A + 8 B = 97 | 6.000.000 | | 4.970.000 | |
| 2008 | 144 | 8 | 152 | 135 | 0 | 135 A + 6 B = 141 | 6.000.000 | | 4.995.000 | |
| 2009 | 173 | 11 | 184 | 168 | 0 | 168 A + 2 B = 170 | 6.000.000 | | 5.525.000 | |
| 2010 | 175 | 4 | 179 | 167 | 0 | 167 A + 2 B = 169 | 6.000.000 | | 5.550.000 | |
| 2011 | 172 | 8 | 180 | 158 | 0 | 158 A + 0 B = 158 | 6.000.000 | | 5.615.000 | |
| 2012 | 145 | 3 | 148 | 144 | 0 | 144 A + 0 B = 144 | 6.000.000 | | 5.557.500 | |
| 2013 | 137 | 1 | 138 | 120 | 0 | 120 A + 0 B = 138 | 7.000.000 | | 6.040.000 | |
| 2014 | 105 | 2 | 107 | 105 | 2 | 105 A + 2 B = 107 | 7.000.000 | | 6.898.000 | |
| 2015 | 99 | 4 | 103 | 98 | 3 | 98 A + 3 B = 101 | 7.000.000 | | 7.007.500 | |
| 2016 | 89 | 1 | 90 | 89 | 0 | 89 A + 0 B = 89 | 7.000.000 | | 6.960.000 | |
| 2017 | 103 | 3 | 106 | 101 | 0 | 101 A + 0 B = 101 | 7.000.000 | | 7.150.000 | |
| 2018 | 91 | 1 | 92 | 91 | 0 | 91 A + 0 B =91 | 7.000.000 | | 7.110.000 | |
| 2019 | 84 | 2 | 86 | 82 | 0 | 82 A + 0 B = 82 | 7.000.000 | | 7.000.000 | |
| 2020 | 69 | 1 | 69 | 66 | 0 | 66 A + 0 B = 66 | 7.000.000 | | 7.000.000 | |
| 2021 | 72 | 1 | 73 | 69 | 0 | 69 A + 0 B = 69 | 7.000.000 | | 7.200.000 | |
| 2022 | 85 | 0 | 85 | 82 | 0 | 82 A + 0 B = 82 | 7.000.000 | | 7.480.000 | |
| 2023 | 66 | 2 | 68 | 63 | 0 | 63 A + 0 B = 63 | 7.000.000 | | 7.000.000 | |
| 2024 | 56 | 1 | 57 | 55 | 0 | 55 A + 0 B = 55 | 7.000.000 | | 7.100.000 | |
| \* a pályáztatásban még nem különült el az "A" és a "B" típus | | | | | |  |  | |  | |