Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy: Fenntartható Városfejlesztési Stratégia – Bölcsőde- és óvodafejlesztés**

**Előterjesztő: Dr. Árvay István polgármester**

**Az előterjesztést megtárgyalja:**

Pénzügyi és Ügyrendi Bizottság

Gazdasági és Városüzemeltetési Bizottság

|  |
| --- |
| Előkészítő szervezeti egység (név, szignó): Polgármesteri Hivatal – Projekt Iroda |
| Készítette (ügyintéző neve, szignó): Wandraschek Veronika |
| Pénzügyi fedezetet igényel, a 2024. évi költségvetésben a fedezet biztosított |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet nyilvános ülésen javasolt tárgyalni, a határozat elfogadásához egyszerű szavazattöbbség szükséges.

**Tisztelt Képviselő-testület!**

A TOP\_Plusz 3.4.1-23 Fenntartható humán infrastruktúra fejlesztése c. felhívásra pályázatot tervezünk benyújtani, az FVS Mosonmagyaróvár keretében. A munkálatokat két helyszínen tervezzük megvalósítani:

1. Őzikés Óvoda: Az Őzikés Óvodában tervezett fejlesztések (egykori főzőkonyha és annak kiszolgáló helyiségei helyén fejlesztőhelyiségek, bemutatókonyha és mosdó kialakítása) az óvodai szolgáltatás minőségi fejlesztéséhez járulnak hozzá. A tervezett helyiségek változatos, részben újszerű (pl. háztartási ismeretek elsajátítását célzó), illetve egyéni sajátosságokhoz igazodó fejlesztő tevékenységek végzéséhez nyújtanak lehetőséget. Hozzájárulnak az intézményben nevelt gyermekek sokoldalú, differenciált oktatásához-neveléséhez, támogatva ezáltal azoknak a képességeknek a fejlesztését, amelyek nélkülözhetetlenek a későbbi sikeres iskolai tanulmányokhoz és családi élethez.

A projekt keretében adott főtevékenységre betervezett elszámolható költség: br.18.677.990 Ft.

2. A Gólyahír Bölcsőde konyhájának felújítása és korszerűsítése, valamint az egykori főzőkonyha felszabaduló helyén a tervezett új fejlesztőhelyiség kialakítása a bölcsődei szolgáltatás minőségi fejlesztéséhez járul hozzá.

A projekt keretében adott főtevékenységre betervezett elszámolható költség: br. 41.033.981 Ft.

A projekt összköltsége: br. 59.711.971 Ft, a támogatás 100%-os intenzitású, tehát önerőt nem igényel. A 2024. évi költségvetésben a beruházás már elkülönítetten szerepel.

A pályázatot 2024. szeptemberében kívánjuk benyújtani, a megvalósítás tervezett határideje 2026. augusztus.

Kérem a Tisztelt Képviselő-testülettől a határozati javaslat elfogadását.

Mosonmagyaróvár, 2024. szeptember 3.

Dr. Árvay István s.k.

polgármester

*Határozati javaslat*

…/2024. (IX.12.) Kt. határozat

1. Mosonmagyaróvár Város Önkormányzat Képviselő-testülete jóváhagyja a TOP\_Plusz 3.4.1-23 Fenntartható humán infrastruktúra fejlesztése pályázati felhívásra pályázat benyújtását, Bölcsőde- és óvodafejlesztés címmel.
2. Mosonmagyaróvár Város Önkormányzat Képviselő-testülete felhatalmazza a polgármestert a Támogatási szerződés, valamint a pályázat kapcsán felmerülő egyéb dokumentumok aláírására.

Felelős: Dr. Árvay István polgármester

Határidő: 2024. szeptember 30.