2. melléklet a .../2024.(IX.12.)Kt. határozathoz

Okirat száma: ÖHO/94-8/2024

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján az Ostermayer Óvoda alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Ostermayer Óvoda
   2. A költségvetési szerv
      1. székhelye: 9200 Mosonmagyaróvár, Szent István király utca 74.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1992.06.22.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Mosonmagyaróvár Város Önkormányzata
      2. székhelye: 9200 Mosonmagyaróvár, Fő utca 11.
   3. a költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Napköziotthonos Óvoda Máriakálnok | 9231 Máriakálnok, Petőfi Sándor utca 3. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Mosonmagyaróvár Város Önkormányzat Képviselő-testülete
      2. székhelye: 9200 Mosonmagyaróvár, Fő utca 11.
   2. A költségvetési szerv fenntartójának
      1. megnevezése: Mosonmagyaróvár Város Önkormányzata
      2. székhelye: 9200 Mosonmagyaróvár, Fő utca 11.
2. **A költségvetési szerv tevékenysége**
   1. A költségvetési szerv közfeladata: Magyarország helyi önkormányzatairól szóló 2011.évi CLXXXIX. törvény 13.§ (1) bekezdés 6. pontja szerinti óvodai ellátás, valamint a gyermekétkeztetési feladatok ellátása a gyermekek védelméről és a gyámügyi igazgatásról szóló 1997. XXXI. törvény 21/A.§-ában foglaltak szerint.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | óvodai nevelés |

* 1. A költségvetési szerv alaptevékenysége: Az óvodában a nevelés 6 csoportban a gyermekek hároméves korától a tankötelezettség kezdetéig, a helyi nevelési program szerint, a teljes óvodai életet, a gyermekek napközbeni ellátását is magában foglaló foglalkozások keretében folyik a többi gyermekkel együtt nevelhető sajátos nevelési igényű gyermekekkel együtt. Az intézményi gyermekétkeztetés biztosítása önkormányzat által fenntartott nem köznevelési intézmény által a 37/2014.(IV.30.) EMMI rendelet alapján történik.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |

* 1. A költségvetési szerv illetékessége, működési területe: Mosonmagyaróvár

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézmény vezetőjét a pedagógusok új életpályájáról szóló 2023. évi LII. törvény 73.§-a és a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet alapján nyilvános pályázat útján Mosonmagyaróvár Város Önkormányzat Képviselő-testülete bízza meg és menti fel, és képviseletében az igazgató felett a Magyarország helyi önkormányzatairól szóló 2011. évi CLXXXIX. törvény alapján a polgármester gyakorolja az egyéb munkáltatói jogokat. Az igazgató köznevelési foglalkoztatotti jogviszonyba kerül kinevezésre és az igazgatói megbízás határozott időre, legfeljebb öt évre szól.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglalkoztatotti jogviszony | 2023.évi LII. törvény a pedagógusok új életpályájáról |
| 2 | munkaviszony | 2012.évi I. törvény a munka törvénykönyvéről |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: óvoda
      2. alapfeladatának jogszabály szerinti megnevezése: óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése
      3. gazdálkodásával összefüggő jogosítványok: Pénzügyi- gazdasági feladatait a Mosonmagyaróvári Polgármesteri Hivatal (9200 Mosonmagyaróvár, Fő utca 11.) látja el.
   2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Ostermayer Óvoda | óvodai nevelés |  | 150 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 9200 Mosonmagyaróvár, Szent István király utca 74. | 2362 | használati jog | óvoda |