AQUA Szolgáltató Kft. ügyvezetőjétől

*…*.. *napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Víziközművek felújítására, pótlására és beruházására vonatkozó 2025-2039. évi Gördülő Fejlesztési Terv javaslat

**Előterjesztő:** Csapó Imre ügyvezető

**Az előterjesztést megtárgyalja:** Gazdasági és Városüzemeltetési Bizottság

|  |
| --- |
| Előkészítő szervezeti egység: AQUA Szolgáltató Kft.Mosonmagyaróvári Polgármesteri Hivatal – Városfejlesztési és Fenntartási Osztály, Tóth Szabolcs osztályvezető |
| Készítette (ügyintéző neve, szignó): Csapó Imre ügyvezető, dr. Mátyus Dorina vagyongazda |
| Pénzügyi fedezetet **igényel,** mely az AQUA Szolgáltató Kft. költségvetésében biztosított. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény 11. § (1) bekezdése  
alapján a víziközmű-szolgáltatás hosszú távú biztosíthatósága érdekében víziközmű-rendszerenként **tizenöt éves időtávra gördülő fejlesztési tervet kell készíteni.** A gördülő fejlesztési terv (a továbbiakban: GFT) **felújítási és pótlási terv**ből, valamint **beruházási terv**ből áll.

A felújítási és pótlási tervet a víziközmű-szolgáltató, a beruházási tervet az ellátásért felelős készíti el, és jóváhagyásra benyújtja **minden év szeptember 30-ig** a Magyar Energetikai és Közmű-szabályozási Hivatalhoz (a továbbiakban: Hivatal).

A víziközmű-szolgáltatók és az ellátásért felelősök számára a gördülő fejlesztési tervek **összeállításával, elkészítésével**, valamint a gördülő fejlesztési tervek módosításával **kapcsolatban** a Hivatal – jogi szabályozás hiányában – VK 1/2015. számon **ajánlást adott ki**. Ez alapján az önkormányzat és a víziközmű-szolgáltató között meglévő vagyonkezelési üzemeltetési szerződés hatálya alatt a beruházási terv készítését és a Hivatal előtti eljárásban való képviseletet elvállalhatja a víziközmű-szolgáltató.

Amennyiben nem a terv elkészítésére kötelezett nyújtja be a tervet a Hivatalhoz jóváhagyásra, az általános közigazgatási rendtartásról szóló 2016. évi CL. törvény 14. §-a szerinti meghatalmazás csatolása szükséges. A tervekhez csatolt **meghatalmazásoknak ki kell terjednie a terv készítésére, a Hivatalhoz történő benyújtására és a hatósági eljárásban való képviseletre.**

A benyújtott **terveknek tükrözniük kell** az ellátásért felelős(ök) és a víziközmű-szolgáltató között a GFT tekintetében létrejött **kikötés nélküli egyetértést**, ezért a Hivatal kizárólag a kölcsönös egyetértésen, közös megállapodáson alapuló terveket tudja jóváhagyni.

A Hivatal csak eredeti meghatalmazást vagy annak a hitelesített másolatát fogadja el, amely a meghatalmazó és a meghatalmazott fél aláírásával egyaránt el van látva.

Mindezek következtében javaslom az alábbi tervkészítésre és képviseletre feljogosító határozat kiadását.

Az AQUA Szolgáltató Kft. által készített, a víziközművek felújítására, pótlására és beruházására vonatkozó **2025-2039. évi gördülő fejlesztési terv jelen előterjesztés mellékletét képezi.**

Mosonmagyaróvár, 2024. augusztus 22.

**Csapó Imre s.k.**

ügyvezető

**Határozati javaslat:**

**…/2024. (IX.12.) Kt. határozat**

1. Mosonmagyaróvár Város Önkormányzat Képviselő-testülete - mint ellátásért felelős - a víziközmű-szolgáltatásról szóló 2011. évi CCIX. törvény 11. § (2) bekezdése alapján megbízza az AQUA Szolgáltató Kft.-t (székhely: 9200 Mosonmagyaróvár, Timföldgyári út 4., adószám: 11130682-2-08, képviseli: Csapó Imre ügyvezető) a víziközművek felújítására, pótlására és beruházására a 2025-2039. évekre vonatkozó gördülő fejlesztési terv elkészítésével az általa üzemeltetett Mosonmagyaróvár-Jánossomorja vízellátó rendszer (MJ-IV) VKR - 11-04783-1-008-00-00 és Mosonmagyaróvári szennyvízelvezető és tisztító rendszer (MM-SZV) VKR - 21-04783-1-005-00-06 vonatkozásában.
2. A Képviselő-testület megbízza az AQUA Szolgáltató Kft. ügyvezetőjét, hogy helyette és képviseletében önállóan eljárjon és a gördülő fejlesztési tervekkel kapcsolatos valamennyi dokumentumot, beadványt és nyilatkozatot önállóan megtegyen.
3. Képviselő-testület megbízza az AQUA Szolgáltató Kft. ügyvezetőjét, hogy amennyiben a későbbiekben szükségessé válik, a már jóváhagyott 2025-2039. évekre vonatkozó gördülő fejlesztési tervek módosításait megtegye. Ehhez kapcsolódóan valamennyi módosítási javaslatot, dokumentumot, beadványt és nyilatkozatot önállóan megtegyen és a Magyar Energetikai és Közmű-szabályozási Hivatal felé teljeskörűen eljárjon.
4. A Képviselő-testület kikötés nélkül jóváhagyja az AQUA Szolgáltató Kft. által készített, a víziközművek felújítására, pótlására és beruházására vonatkozó 2025-2039. évi gördülő fejlesztési tervet.
5. A Képviselő-testület megbízza az AQUA Szolgáltató Kft. ügyvezetőjét, hogy nyújtsa be a Magyar Energetikai és Közmű-szabályozási Hivatal részére a víziközmű-rendszerek 2025-2039. évi gördülő fejlesztési tervét.
6. A Képviselő-testület felkéri a Polgármestert, hogy a döntésről a határozat megküldésével értesítse az AQUA Szolgáltató Kft.-t, egyben felhatalmazza a határozatban foglaltak végrehajtásához szükséges meghatalmazás aláírására.

**Felelős:** Csapó Imre ügyvezető a 2.,3., 5. pontok vonatkozásában

**Határidő:** 2024. szeptember 30.

**Felelős:** Dr. Árvay István polgármester a 6. pont vonatkozásában

**Határidő:** 2024. szeptember 23.