## 

Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Mosonmagyaróvár város településképének védelméről szóló önkormányzati rendelet módosítása

**Előterjesztő**: Dr. Árvay István polgármester

**Az előterjesztést megtárgyalja:**

Gazdasági és Városüzemeltetési Bizottság

|  |
| --- |
| Előkészítő szervezeti egység: városi főépítész |
| Készítette: Kitley Tibor |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen szükséges tárgyalni, a határozat elfogadásához egyszerű többség szükséges.

Tisztelt Képviselő-testület!

A Mosonmagyaróvár város településképének védelméről szóló 42/2017. (XII. 18.) önkormányzati rendelet (továbbiakban: Rendelet) módosítása magasabb szintű jogszabályokkal ellentétes rendel-kezések miatt vált szükségessé.

A Győr-Moson-Sopron Vármegyei Kormányhivatal – a Közigazgatási és Területfejlesztési Minisztérium felülvizsgálatára való hivatkozással – 2024. június 20-án szakmai segítségnyújtással élt a vármegye területén működő valamennyi önkormányzat felé, a magasabb jogszabályoknak nem megfelelő előírások hatályon kívül helyezése céljából. A határidő 2024. augusztus 31. napja volt.

A Rendelet módosításához két képviselő-testületi döntés (indító, elfogadó) szükséges, emellett meg kell kérni az állami főépítész hozzájárulását is. Az eljárásrend alapján a megadott határidő nem tartható, ezt jeleztük a Kormányhivatal felé.

A Rendeletben szereplő, a helyi természetvédelemre vonatkozó előírások magasabb jogszabályba ütköznek. A jogszabályok a következők: a természet védelméről szóló 1996. évi LIII. törvény (a továbbiakban: Tvt.), a településkép védelméről szóló 2016. évi LXXIV. törvény (a továbbiakban: Tktv.), illetve a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet).

A Tktv. és a Korm. rendelet fogalomrendszerében, illetve a Korm. rendelet 31.§ (1) bekezdésében foglaltak szerint a helyi védelem alapvetően az építészeti örökségre vonatkozik, elkülönítendő fogalom a Tvt. szerinti helyi természeti védettség, a helyi jelentőségű természetvédelmi területek. A kettő szabályozás nem szerepelhet ugyanazon rendeletben.

A Tvt. szerint helyi jelentőségű védett természeti területet az önkormányzat minősíthet azzá külön rendeletben, meghatározott tartalmi elemekkel, a 24.§ (3) bekezdése szerint. A 25.§ szerint a védetté nyilvánítási eljárásba a védett természeti területek természetvédelmi kezeléséért felelős szervet (igazgatóság) is be kell vonni.

Amennyiben a védetté nyilvánítás nem a fenti tartalommal és eljárásrend szerint történt, akkor az nem jogszerű, nem érvényes. A helyi jelentőségű természetvédelmi területek lehatárolása és az azokra vonatkozó rendelkezések a Rendeletbe annak megalkotásakor kerültek bele, a Rendelet elfogadására vonatkozó eljárásrend szerint. Ez sem a kötelező mellékletek, sem az egyeztetések tekintetében nem volt azonos a Tvt-ben előírtakkal.

Fentiek alapján megállapítható, hogy a Rendelet helyi természetvédelemre vonatkozó előírásait hatályon kívül kell helyezni.

A helyi természetvédelemről önálló önkormányzati rendeletet kell alkotni.

A hatályon kívül helyezéssel érintett jogszabályhelyek az alábbiak:

**8. §** (2) A helyi területi védelem lehatárolása:

*d) helyi jelentőségű természetvédelmi területek, melynek területi lehatárolását Rendelet 6. melléklete tartalmazza.*

**12. §** (1) A településkép védelméről szóló 2016. évi LXXIV. törvény 1. melléklete alapján a város területén a (2)–(9) bekezdés szerinti kiemelt területek lehatároltak.

*(9) Helyi jelentőségű természetvédelmi területek, melyek térképi ábrázolását e Rendelet 6. melléklete tartalmazza*

**27. §** (1)-(4) Helyi jelentőségű természetvédelmi terület a Wittmann Antal park és a Háromtölgy területe. […]

**28. §** (1)-(3) A város területén lévő, kiemelten kezelendő közparkok, zöldfelületek, intézmény kertek az alábbiak szerint lehatároltak. […]

**29. §** (1)-(3) Kiemelten kezelendő, városi parkerdők (Rendelet 6. melléklete): […]

**30. §** (1)-(3) Kiemelten kezelendő, városi fasorok (rendelet 6. melléklete): […]

6. melléklet - Helyi természetvédelemben részesülő területek térképi lehatárolása

6. függelék - Helyi jelentőségű természetvédelmi területek ismertetése

7. függelék - Természet- és tájvédelmi szempontból növénytelepítésre javasolt fajok listája

Fentiek és a jogszabályi háttér részletes ismertetését a csatolt, az eljárás megindításáról szóló Képviselő-testületi határozat mellékletét képező főépítészi feljegyzés tartalmazza. A főépítészi feljegyzésnek és a határozatnak arra is ki kell térni, hogy a módosításhoz szükséges-e megalapozó vizsgálat és alátámasztó javaslat, illetve értékvizsgálat készítése.

A Korm. rendelet 9.§-a alapján Rendelet módosításhoz megalapozó vizsgálat és alátámasztó javaslat készítése nem szükséges. A módosítások a helyi értékvédelmet – amely alatt az építészeti értékvédelem értendő - nem érintik, értékvizsgálat készítése sem szükséges.

Mivel magasabb szintű jogszabályi változások miatt történik a rendeletmódosítás, a véleményezési szakaszban kizárólag az állami főépítész nyilatkozatát kell megkérni, további államigazgatási szervekét és a partnerekét nem. A 2024. május 1. után indult egyeztetési eljárást már kizárólag az E-TÉR rendszerben lehet lefolytatni.

Kérem a Képviselő-testület tagjait, a határozat mellékletét képező Főépítészi feljegyzés áttanul-mányozását követően, támogassák a határozat meghozatalát.

Mosonmagyaróvár, 2024. szeptember 3.

Dr. Árvay István s.k.

polgármester

**HATÁROZATI JAVASLAT**

…./2024. (IX.12.) Kt. határozat

Mosonmagyaróvár Város Önkormányzat Képviselő-testülete a Mosonmagyaróvár város településképének védelméről szóló 42/2017. (XII. 18.) önkormányzati rendelet (továbbiakban: Rendelet) módosításával kapcsolatban az alábbi döntést hozza:

1. A Rendeletből hatályon kívül kell helyezni minden olyan rendelkezést, mellékletet, függeléket, amely a helyi természetvédelemmel kapcsolatos előírást, ábrázolást tartalmaz.
2. A Főépítészi feljegyzés alapján megalapozó vizsgálat és alátámasztó javaslat készítése nem szükséges. A módosítások a helyi építészeti értékvédelmet nem érintik, így értékvizsgálat készítése sem szükséges.
3. A Rendelet módosítása magasabb szintű jogszabállyal ellentétes rendelkezések miatt történik, így a véleményezési szakaszban kizárólag az állami főépítész nyilatkozatát kell megkérni.
4. A véleményezési eljárást az E-TÉR rendszer használatával kell lefolytatni
5. A Főépítészi feljegyzés a határozat 1. mellékletét képezi.

Felelős: Dr. Árvay István polgármester

Határidő: 2024. november 1.

1. melléklet a …./2024. (IX.12.) Kt. határozathoz

**FŐÉPÍTÉSZI FELJEGYZÉS**

Tárgy: Mosonmagyaróvár város településképének védelméről szóló 42/2017. (XII. 18.) önkor-mányzati rendelet módosítása magasabb jogszabályi előírásoktól való eltérés miatt

Címzett: Mosonmagyaróvár Város Önkormányzat Képviselő-testülete

Készítette: Kitley Tibor városi főépítész

Mosonmagyaróvár város településképének védelméről szóló 42/2017. (XII. 18.) önkormányzati rendelet (továbbiakban: Rendelet) a megalkotásakor több önkormányzati rendelet tartalmát olvasztotta magába. A helyi építészeti és zöldfelületi védelemről, a reklámokról, a településképi véleményezési, illetve településképi bejelentési eljárások rendjéről, a védett épületek pályázati támogatásáról szóló rendeletek megújult tartalommal képeztek egy egységet. A helyi építési szabályzatból is minden, az épületek formai kialakítására vonatkozó előírást át kellett emelni ide.

A Rendelet megalkotásakor számos államigazgatási egyeztetést is le kellett folytatni, az elfogadást követően a törvényességi felülvizsgálaton is átesett. Utólag kijelenthető, hogy a Rendelet - bár a mellékletekkel együtt 70 oldalas lett -, megfelelően kezelhető volt.

A fenti folyamat iránya a közelmúltban gyökeresen megváltozott. A magyar építészetről szóló 2023. évi C. törvény 2024. október elsején hatályba lépő rendelkezései szerint a településképi rendelet gyakorlatilag ki fog üresedni.

*229.§ (6) Az e rendelkezés hatálybalépése előtt elfogadott településképi rendeletet 2027. június 30-ig kell a* ***helyi építési szabályzatba*** *beépíteni. A helyi emlékek egyedi és területi védelmére, védetté nyilvánítására és a védettség megszüntetésére vonatkozó követelményeket a megyei jogú városban, a fővárosban és a fővárosi kerületekben külön helyi védelmi rendelet is tartalmazhatja.*

Az épületek formai kialakítására és a helyi építészeti védelemre vonatkozó előírások, nyilvántartások, a településképi bejelentési és véleményezési eljárások szabályai, de még a védett épületek pályázati támogatásáról szóló előírások (azok mellékletei, adatlapok) is átkerülnek a helyi építési szabályzatba.

*94.§ (2) A települési önkormányzat, a főváros esetében a kerületi önkormányzat a településkép védelmét a* ***helyi építési szabályzatban*** *– vagy a 81. § (7) bekezdésében meghatározott esetekben az ott meghatározott módon – településképi követelmények meghatározásával, településképi önkormányzati támogatási és ösztönző rendszer alkalmazásával, valamint önkormányzati településkép-érvényesítési eszközök szabályozásával biztosítja*

A településkép védelméről szóló 2016. évi LXXIV. törvény 2024. október 1-jén hatályát veszti. Így a törvényi felhatalmazás is megszűnik a Rendelet további hatályban tartására, azt hatályon kívül kell helyezni, értelemszerűen tartalmának a helyi építési szabályzatba történő átvezetés hatályba lépésével egyidejűleg.

A „kiürítési” folyamat első lépcsőjeként – az állami főépítésznek a jogszabályváltozásra utaló felhívására – 2024. februárban már módosítani kellett a Rendeletet. Hatályon kívül kellett helyezni egyes, az időközben módosult magasabb jogszabályi előírásokkal ellentétes reklámszabályozást, illetve a Képviselő-testületi határozat is megszületett valamennyi, a Rendeletben szereplő reklámszabályozás 2024. október 1-jével történő hatályon kívül helyezéséről.

A következő lépcsőfok a helyi természetvédelemre vonatkozó előírások azonnali hatályon kívül helyezése. A Győr-Moson-Sopron Vármegyei Kormányhivatal – a Közigazgatási és Területfejlesztési Minisztérium felülvizsgálatára való hivatkozással – 2024. június 20-án szakmai segítségnyújtással élt a magasabb jogszabályoknak nem megfelelő előírások hatályon kívül helyezése céljából. A határidő 2024. augusztus 31. napja volt.

A Rendelet módosításához két Képviselő-testületi döntés (indító, elfogadó) szükséges, emellett meg kell kérni az állami főépítész hozzájárulását is. Az eljárásrend alapján a megadott határidő nem tartható, ezt jeleztük a Kormányhivatal felé.

A Rendeletben szereplő, a helyi természetvédelemre vonatkozó előírások magasabb jogszabályba ütköznek. A jogszabályok a következők: a természet védelméről szóló 1996. évi LIII. törvény (a továbbiakban: Tvt.), a településkép védelméről szóló 2016. évi LXXIV. törvény (a továbbiakban: Tktv.), illetve a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet).

A Tktv. és a Korm. rendelet fogalomrendszerében, illetve a Korm. rendelet 31.§ (1) bekezdésében foglaltak szerint a helyi védelem alapvetően az építészeti örökségre vonatkozik, elkülönítendő fogalom a Tvt. szerinti helyi természeti védettség, a helyi jelentőségű természetvédelmi területek. A kettő szabályozás nem szerepelhet ugyanazon rendeletben.

A Tvt. szerint helyi jelentőségű védett természeti területet az önkormányzat minősíthet azzá külön rendeletben, meghatározott tartalmi elemekkel. Ezek a 24.§ (3) bekezdése szerint az alábbiak:

*(3) A védetté nyilvánítást kimondó jogszabály tartalmazza*

*a) a védetté nyilvánítás tényét, a természetvédelmi értékek megnevezését,*

*b) terület esetében annak jellegét, kiterjedését, a védetté nyilvánítás indokát, természetvédelmi célját, a földrészletek helyrajzi számait, az e törvényben meghatározott egyes korlátozások és tilalmak alóli esetleges felmentést, továbbá a természetvédelmi hatóság engedélyéhez, illetve hozzájárulásához kötött – a 21. §-ban és a 38–39. §-ban nem szabályozott – tevékenységek körét, lehetőség szerint a földrészlet határvonalának töréspont koordinátáit, valamint a 36. § (1) bekezdésének megfelelően megállapított rendelkezéseket (természetvédelmi kezelési terv)*

A 25.§ szerint a védetté nyilvánítási eljárásba a védett természeti területek természetvédelmi kezeléséért felelős szervet (igazgatóság) is be kell vonni.

*25. § (2) Terület védetté nyilvánítását – helyi jelentőségű védett természeti terület kivételével – az igazgatóság készíti elő. Ha az előkészítés helyi jelentőségű védett természeti területté nyilvánításra irányul, a helyi védetté nyilvánítást előkészítő települési önkormányzati jegyzőnek, főjegyzőnek (a továbbiakban együtt: jegyző), a terület védetté nyilvánításának indokoltságát alátámasztó iratok megküldése mellett meg kell keresnie az igazgatóságot, hogy kívánja-e a terület országos jelentőségű védett természeti területté nyilvánítását.*

*(3) A helyi védetté nyilvánítás esetén a települési önkormányzat jegyzője, a fővárosban a főjegyző a védetté nyilvánító, illetve a védettség feloldásáról rendelkező önkormányzati rendeletet – nyilvántartási célból – hivatalból megküldi az érintett területen működő igazgatóságnak.*

Amennyiben a védetté nyilvánítás nem a fenti tartalommal és eljárásrend szerint történt, akkor az nem jogszerű, nem érvényes.

A helyi jelentőségű természetvédelmi területek lehatárolása és az azokra vonatkozó rendelkezések a Rendeletbe annak megalkotásakor kerültek bele, a Rendelet elfogadására vonatkozó eljárásrend szerint. Ez sem a kötelező mellékletek, sem az egyeztetések tekintetében nem volt azonos a Tvt-ben előírtakkal.

Fentiek alapján megállapítható, hogy a Rendelet helyi természetvédelemre vonatkozó előírásait hatályon kívül kell helyezni.

A helyi természetvédelemről önálló önkormányzati rendeletet kell alkotni.

A Rendelet a helyi természetvédelemre vonatkozóan az alábbi előírásokat tartalmazza:

**8. A területi védelem meghatározása**

**8. §** (2) A helyi területi védelem lehatárolása:

*a)* Magyaróvár történeti települési területe, melynek területi lehatárolását a Rendelet 5. melléklete tartalmazza;

*b)* Moson történeti települési terület, melynek területi lehatárolását Rendelet 5. melléklete tartalmazza;

*c)* Ipartelep épületegyüttese, melynek területi lehatárolását Rendelet 5. melléklete ábrázolja;

*d)* helyi jelentőségű természetvédelmi területek, melynek területi lehatárolását Rendelet 6. melléklete tartalmazza.

**12. A településkép védelme szempontjából kiemelt területek lehatárolása**

**12. §** (1) A településkép védelméről szóló 2016. évi LXXIV. törvény 1. melléklete alapján a város területén a (2)–(9) bekezdés szerinti kiemelt területek lehatároltak.

(9) Helyi jelentőségű természetvédelmi területek, melyek térképi ábrázolását e Rendelet 6. melléklete tartalmazza

15.1. Helyi természetvédelemben részesülő területekre és elemekre vonatkozó követelmények

**27. §** (1) Helyi jelentőségű természetvédelmi terület a Wittmann Antal park és a Háromtölgy területe.

(2) A Wittmann Antal park területére vonatkozó követelmények:

*a)* a park területén kiemelt figyelmet kell fordítani a növény- és állatvilág (ismertetését a Rendelet 6. függeléke tartalmazza) természet közeli termőhelyének, illetve élőhelyének fenntartására, megőrzésére, szükség szerinti helyreállítására;

*b)* a park területén épület nem építhető. A városi parkerdő funkcióhoz kapcsolódóan tanösvények, a szabadidő eltöltését és a testedzést szolgáló építmények (erdei tornapálya, kerékpárút, turistaút, pihenőhely, esőbeálló, sportpálya, erdei kilátó stb.) – kizárólag természetes anyagok használatával – kiépíthetők;

*c)* a meglévő erdei ösvény hálózat csak a faállomány sérelme nélkül bővíthető;

*d)* a tájképet károsító közműlétesítmény nem helyezhető el, tájképet romboló, tájsebet okozó tevékenység nem végezhető;

*e)* a szükséges közúti forgalom és egyéb tevékenység (pl. szabadtéri rendezvények) a természet- és tájvédelem érdekeinek figyelembevételével, azok sérelme nélkül engedélyezhető;

*f)* a természetvédelmi területhez csatlakozó, de védetté nem nyilvánított területek tulajdonosai, kezelői a tevékenységük során kötelesek a természetvédelmi előírásokat figyelembe venni.

(3) A Háromtölgy területére vonatkozó követelmények:

*a)* a területen épület, építmény nem helyezhető el, közművezeték csak a védett növényállomány károsítása nélkül, a tájképet nem zavaró módon építhető ki (ismertetését a Rendelet 6. függeléke tartalmazza);

*b)* kiemelt figyelmet kell fordítani a növény- és állatvilág termőhelyének, illetve élőhelyének fenntartására, megőrzésére, szükség szerinti helyreállítására;

*c)* kiemelt feladat a meglévő tölgyfák folyamatos ápolása.

(4) A helyi jelentőségű természetvédelmi területeken e rendelet 7. függeléke szerinti növényfajok telepíthetők.

**28. §** (1) A város területén lévő, kiemelten kezelendő közparkok, zöldfelületek, intézmény kertek az alábbiak szerint lehatároltak (E rendelet 6. melléklete):

*a)* 48-as tér;

*b)* Városkapu tér;

*c)* Régi Vámház tér;

*d)* Móricz Zsigmond utcai játszótér;

*e)* Hansági Múzeum díszkertje;

*f)* Kápolna tér közparkja;

*g)* 1956-os emlékhely területe;

*h)* Ipartelep tiszti és altiszti lakótelepeihez tartozó zöldterületek;

*i)* magyaróvári vár parkja;

*j)* Feketeerdei úti új köztemető területe;

*k)* mosoni temető területe;

*l)* magyaróvári temető kegyeleti parkja;

*m)* izraelita temető kegyeleti parkja.

(2) A kiemelten kezelendő zöldterületek felújítását, módosítását csak kerttörténeti kutatással alátámasztott kertépítészeti terv alapján lehet elvégezni. A kiemelten kezelendő zöld-területek területe más területfelhasználási kategóriába nem sorolható át.

(3) Az Ipartelep kiemelten kezelendő közpark előírásai:

*a)* az (1) bekezdés *h)* pontja szerinti lakótelepek zöldfelületi rehabilitációja külön-külön folyhat, de az egyes telepek rehabilitációja csak az önmagán belül egységes és a telep egészére kiterjedő kertészeti rehabilitációs terv alapján készülhet;

*b)* a lakótelkek be nem épített területének minimum 65%-át zöldfelületként kell kialakítani, kivételt csak a sorgarázsok építésére kialakított telkek alkotnak, ahol a be nem épített telekterület 25%-án kötelező zöldfelület kialakítása;

*c)* kertépítési terv készítése kötelező az alábbi területek felújításához:

*ca)* a tiszti- és altiszti lakótelep és a szervesen hozzá tartozó védett épületek körüli védett zöldfelületekre,

*cb)* telepszerű vagy csoportházas egyedi telkes kisvárosias lakó építési övezetekben,

*cc)* központi vegyes építési övezetekben;

*d)* a kivágott fák pótlásának szabályai:

*da)* közterületen kivágott fa esetében kétszeres törzsátmérő visszapótlási kötelezettség minimum 6 cm átmérőjű egyedekkel,

*db)* telken belüli védett díszfa kivágás esetén 150% törzsátmérő vissza-pótlása minimum 6 cm átmérőjű egyedekkel,

*dc)* telken belüli védett fasorban álló fák kivágása esetén 120% törzsátmérő visszapótlása minimum 6 cm átmérőjű egyedekkel,

*dd)* egyéb (nem védett) telken belüli kivágott fa esetén 100% törzsátmérő visszapótlása minimum 3 cm átmérőjű egyedekkel;

*e)* új fasort telepíteni csak fásítási terv alapján szabad, legalább 3 cm törzsátmérőjű egyedekkel;

*f)* védett egyedi természeti értékek az Ipartelepen:

*fa)* 5045 hrsz (volt járványkórház) 1 db Pinusgriffithii

*fb)* 5109/23 hrsz (Fiatalok Otthona) 1 db Pinusgriffithii

1 db Cedrusatlantica

*fc)* 51089/15 hrsz 5 db Cedrusatlantica

*fd)* 4793 hrsz (buszmegálló főkapunál) 11 db Platanushispanica

*fe)* 4791–4793 hrsz (főkapu két oldalán) 2 db Platanushispanica

*ff)* 5086/15 hrsz (volt igazgatósági épület) 2 db FagussilvaticaAtrop

*fg)* 5097 hrsz (volt tiszti lakótelep) 8 db Acerplataonides

**29. §** (1) Kiemelten kezelendő, városi parkerdők (Rendelet 6. melléklete):

*a)* Rudolf-liget teljes területe;

*b)* Kiserdő teljes területe.

(2) A parkerdők területére vonatkozó követelmények:

*a)* a parkerdők területén kiemelt figyelmet kell fordítani a növény- és állatvilág természetközeli termőhelyének, illetve élőhelyének fenntartására, megőrzésére, szükség szerinti helyreállítására, a használattal való összhang megteremtésére, az egyensúly fenntartására;

*b)* a park területén épület nem építhető, a funkcióhoz kapcsolódó tanösvények, a szabadidő eltöltését és a testedzést szolgáló építmények (erdei tornapálya,

kerékpárút, turistaút, pihenőhely, esőbeálló, sportpálya, kilátó stb.) – kizárólag természetes anyagok használatával – kiépíthetők, a meglévő erdei ösvény hálózat a faállomány sérelme nélkül bővíthető;

*c)* a tájképet károsító közműlétesítmény nem helyezhető el, tájképet romboló, tájsebet okozó tevékenység nem végezhető.

(3) A kiemelten kezelendő városi parkerdők területén e rendelet 7. függeléke szerinti növényfajok telepíthetők.

**30. §** (1) Kiemelten kezelendő, városi fasorok (rendelet 6. melléklete):

*a)* Alkotmány út hársfa sora;

*b)* Cserháti Sándor utca vadgesztenye fasora;

*c)* Csillag utca hársfa sora;

*d)* Csaba utca hársfa sora;

*e)* Béke utca hársfa sora;

*f)* Bartók Béla út hársfa sora;

*g)* Gorkij utca hársfa sora és platán fasora;

*h)* Kapucinus utca vadgesztenye fasora;

*i)*Lucsony utca hársfa sora;

*j)* Károly utca hársfa sora;

*k)* Szent Imre utca hársfa sora;

*l)* Soproni út vadgesztenye fasora;

*m)* Mosonyi Mihály út kettős vadgesztenye fasora;

*n)* Szent István király út városközponti szakaszán lévő juharfasor,

*o)* József Attila út japán akác fasor.

(2) A kiemelten kezelendő védett fasorok egyedei csak akkor vághatók ki, ha a fák egészségi állapota, balesetveszély elhárítása vagy közegészségügyi szempontok azt elkerülhetetlenné teszik. Azonos fajú, koros egyeddel történő pótlásukat a következő vegetációs időszakban el kell végezni.

(3) Magyaróvár belváros területén található további védett növény egyedek:

*a)* Magyar u.2. udvarán Gleditsiatriacanthos,

*b)* Fő út 23. ház előtti Koelreuteriapaniculata,


*c)* Deák tér sarkán Paulowniatomentosa,

*d)* Ady Endre utca 27. előkertjében Taxusbaccata,

*e)* Magyar utca 26–28. udvarában álló Ailanthusaltissima.

6. melléklet a 42/2017. (XII. 18.) önkormányzati rendelethez[[1]](#footnote-1)

Helyi természetvédelemben részesülő területek térképi lehatárolása



6. függelék a 42/2017. (XII. 18.) önkormányzati rendelethez

**Helyi jelentőségű természetvédelmi területek ismertetése**

I. Wittmann Antal park

A Wittmann Antal park a Vártól északra, a Lajta folyó bal partján másfél évszázaddal ezelőtt, értékes fafajokkal telepített parkerdő. Területe 16 hektár. A parkerdő egykori értékeinek (növény és madárállomány) csökkenése ellenére ma is a város legnagyobb kiterjedésű és növényállományú, meghatározó zöldterülete, rendkívül értékes környezetvédelmi tényezője.

I.1. A Wittmann Antal park növényvilága

A terület - klímazónák szerint - a ligeterdő klímaövében, florisztikai tekintetben pedig a szubatlanti jellegű Alpokalja körzetben fekszik, s az állományát képező fajok - mindkét jellegnek megfelelően - jól reprezentálják a táj növényvilágát.

A parkerdő tavaszi aspektusában tömegesen jelenik meg a Tavaszi csillagvirág (Scillabifolia), amit a Bogláros szellőrózsa (Anemoneranuncoloides), Orvosi tüdőfű (Pulmonariaofficinalis), Fürtős salamonpecsét (Polygonatummultiflorum) és a Foltos konytyvirág (Arummaculatum) követ. Az aljnövényzetben gyakori még a Gyöngyvirág (Convallariamajalis), a Farkasszőlő (Paris quadrifolia), Gyömbérgyökér (Geumurbanum), a Kisvirágú nebántsvirág (Impatiensparviflora), Baktop (Aegopodiumpodagraria), Citromfű (Melissa officinalis), Enyves zsálya (Salviaglutinosa). A gyalogosösvényeket, utakat gyakran szegélyezi a Fekete peszterce (Ballotanigra), Fekete üröm (Artemisiavulgaris), Falgyom (Parietariaofficinalis), Nagycsalán (Urticadioica), a Közönséges és Pókhálós bojtorján (Arctiumlappa és tomentosum), Bürök (Coniummaculatum), Magas aranyvessző (Solidagogigantea), Erdei varázslófű (Circaealutetiana), Erdei gyöngyköles (Lithospermumpurpureocoerulum).

*b)* A Lajta - park felőli - partján sok a Vérehulló fecskefű (Chelidoniummajus), Fekete nadálytő (Sympytumofficinale), Vizi csillaghúr (Stellariaaquatica), Margitvirág (Chrysanthemumvulgare), Foltos árvacsalán (Lamiummaculatum), Kányazsombor (Alliariaofficinalis), Nehézszagú gólyaorr (Geraniumrobertanium), Hamvas szeder (Rubuscaesius), Egynyári seprence (Stenactisannus), Galambbegy (Valerianellalocusta) és Turbolya (Acnthriscuscerefolium).

Helyenként az erdő alját teljesen fedi a Borostyán (Hederahelix). Leggyakoribb cserje a Fekete bodza (Sambucusnigra) és potenciálisan veszélyeztetett Veresgyűrűsom (Cornussanguinea). Található még kisebb mennyiségben Fagyal (Ligustrumvulgare), Kányabangita (Viburnumopulus), Csíkos kecskerágó (Evonymuseuropaeus), Húsos som (Cornusmas), és az ugyancsak potenciálisan veszélyeztetett Egybibés galagonya (Crategusmonogyna).

A Lajta partján helyenként tömeges az Alpokból lehúzódó Bíbor nebántsvirág (Impatiensgladulifera). Nagyon ritka viszont a védett Jerikói lonc (Loniceracaprifolium).

*c)* Faállományának 90%-a értékes (Hegyi juhar - Acerpseudoplatanus, Vadgesztenye - Aesculushippocastanum, Fekete és Szürke nyár - Populusnigra és canescens) vagy igen értékes (Gyertyán - Carpinusbetulus, Bükk - Fagussilvatica, Magas kőris - Fraxinusexcelsior, Lucfenyő - Piceaexcelsa, Fekete és Erdei fenyő - Pinusnigra és silvestris, Platán - Platanusorientalis, Kocsányos tölgy - Quercusrobur, Kislevelű hárs - Tiliacordata, Hegyi szil - Ulmusscabra) fafajok jelentős számú egyedeiből áll.

*d)* A parkerdő - aminek jelentős része eredetileg tölgy-kőris-szil ligeterdő - felsorakoztatja a Szigetköz jellegzetes növényfajainak és növénytársulásainak jelentős részét.

A Duna elterelése miatt a Szigetköz növényállománya veszélybe került.

A később megépített fenékküszöb valamit javított a Szigetköz vízellátásán, de ennek hosszú távú hatása még nem ítélhető meg. A megváltozott talajnedvességi viszonyok miatt egyes fafajok eltűnőben vannak. Szükséges a Szigetközből olyan veszélyeztetett fafajokat áttelepíteni, amelyek a parkból hiányoznak, s ezzel a park a Szigetköz génrezervátumaként is működhet.

I.2. A Wittmann Antal park állatvilága

A parkot teljes egészében lakott terület veszi körül. Jelentős a gyalogos és jármű, időnként a gépjármű forgalma, de a park méretei sem biztosítanak megfelelő életteret az emlősök számára. A madarak közül is elsősorban az odúlakók azok, amelyek nagyon jó fészkelő helyet találnak a park nagyobb részét kitevő öreg fákban. A cserjeszint alkalmas egyéb hasznos énekes madarak fészkelésére. A leggyakoribb fészkelő fajok a parkban: csuszka, énekes rigó, nyaktekercs, kékcinege, széncinege, csóka és vetési varjú.

I.3. A Wittmann Antal park fejlesztési előírásai

*a)* A természetvédelmi terület rendeltetésszerű használata, fenntartása és fejlesztése tekintetében figyelemmel kell lenni a területnek az - adottságaiból következő - tagoltságára, ami a felújítási és gondozási munkák rendjének meghatározója is

*b)* az észak-nyugati, északi és észak-keleti részlet mintegy védőövezetet képezve határolja a területet. A részlet növényállományának felső korona-szintje (különösen a lágy fajok) sokat szenved az uralkodó északi, észak-nyugati széltől, ami indokolja, hogy állományuk minél zártabb legyen. A terület értékes madárvilága zömmel e részletben tartózkodik; és e részlet növényállománya nyújt védelmet a terület belső részletei számára a káros szelek ellen. A részletben a terület uralkodó fajainak gazdag újulatai találhatók, melyek gondos kiválogatásával és fokozatos, csak szükségszerű ritkításával szabad itt felújítani a felső és - részben - a középső szint állományát.

*c)* a terület középső-keleti fele a leglátogatottabb részlet, amiben több a tisztás, a napos folt. E terület funkcióját (pl. pihenő helyek, olvasó kert, gyermekjátszótér) - az egészbe illeszkedő - részletes terv kell, hogy megszabja. Figyelembe veendő, hogy a területnek ez az a részlete, ami - adottságainál fogva - leghamarabb gondozásba vehető és felújítható.

*d)* a terület középső-nyugati fele - mind fekvés, mind látogatottság tekintetében - a legvédettebb, s a legnagyobb, összefüggő részlet, amiben ugyanakkor étékes és jelentős számú a lombhullató és örökzöld fafajok állománya is. Adottságai miatt ez a részlet lehet elsősorban alkalmas - megfelelő felújítással és fejlesztéssel - tájjellegű tudományos kutatások, természeti feltételeinek biztosítására, illetve a terület - tájat reprezentáló - természeti értékeinek oktatási, ismeretterjesztési célú bemutatására.

*e)* A terület déli részletének (1231 hrsz-ú területe, a Cserháti út és a Kálnoki út közti szakasz, melyen a kápolna is található) növényállománya - a fafajok minősége és kora tekintetében - a legértékesebb, a legtetszetősebb. Az állományban - ami koránál és jellegénél fogva is ritkább állású - sok a beteg, pusztuló egyed. Indokolt - és az újulat erre itt is lehetőséget ad - nevelő vágások során gondosan válogatni azokat a példányokat, amelyek majd részben a felső szint - szükség szerint a középső szint - állományát képezhetik. A növényállomány összetétele és a talajadottságok arra is lehetőséget adnak e részletben, hogy - a szakszerűség és az esztétika igényeinek szem előtt tartásával - a tájba illő nemesebb cserjék vagy örökzöldek kerüljenek betelepítésre. Ez még csak fokozná e részlet szépségét.

II. Háromtölgy

A helyi természetvédelmi terület a Mosoni-Duna egykori ága mellett kialakult magasártéri tölgy-kőrisszil ligeterdő menedékhelye, az eredeti növénytársulás valamennyi fás-és lágyszárú elemével. Jelentős genetikai, egyúttal esztétikai értéket képviselő, kb. 250-300 éves életkorúra becsült 3 db kocsányos tölgy (Quercusrobur) élőhelye. Napjainkra az egyik tölgy kiszáradt, a megmaradt kettő sem egészséges, ezért védelmük, szakszerű ápolásuk kiemelten fontos. A területen helyi építészeti védelem alatt álló kápolna és kereszt is található, melyet növényzet vesz körül ligetes szerkezetben, a feltöltődött egykori Mosoni- Duna-holtág mentén.

A védetté nyilvánítás célja a természetvédelmi területen található természetes növény- és állatvilág - a termőhelyének, illetve élőhelyének fenntartása, védelme szükség szerinti helyreállítása révén - megőrzése.

II.1 A Háromtölgy területre vonatkozó védelmi és kezelési előírások

*a)* A területen valamennyi növényegyed élőhelyükkel együtt védettség alá esik.

*b)* A tölgyfák fagyöngytől való megszabadítása, száraz ágak levágása, szakcéggel végeztetett szakszerű növényvédelmi, ápolási munkák elvégzése folyamatos feladat.

*c)* A határos szántóterületek tulajdonosai kötelesek olyan technológiát, vegyszereket alkalmazni a földművelés során, melyek nem veszélyeztetik a természetvédelmi érték állagát.

*d)* A védett érték területén tilos szaporító anyag, gyógynövény, rovarok gyűjtése, továbbá a táborozás, kempingezés, a tűzgyújtás, dohányzás, kaszálás, vadászat, legeltetés.

7. függelék a 42/2017. (XII. 18.) önkormányzati rendelethez

**Természet- és tájvédelmi szempontból növénytelepítésre javasolt fajok listája**

Őshonos fafajok

|  |  |
| --- | --- |
| ***Tudományos név*** | Magyar név |
| *Acercampestre* | mezei juhar |
| *Acerplatanoides* | korai juhar |
| *Acerpseudoplatanus* | hegyi juhar |
| *Acertataricum* | tatár juhar |
| *Betulapendula* | közönséges nyír |
| *Carpinusbetulus* | közönséges gyertyán |
| *Fraxinusangustifoliasubsp. pannonica* | magyar kőris |
| *Fraxinusexcelsior* | magas kőris |
| *Fraxinusornus* | virágos kőris |
| *Malussylvestris* | vadalma |
| *Populusnigra* | fekete nyár |
| *Populustermula* | rezgő nyár |
| *Prunusavium* | madárcseresznye |
| *Prunuspadus* | zselnicemeggy |
| *Pyruspyraster* | vadkörte |
| *Quercuscerris* | csertölgy |
| *Quercuspetraea* | kocsánytalan tölgy |
| *Quercuspubescens* | molyhos tölgy |
| *Quercusrobur* | kocsányos tölgy |
| *Salix alba* | fehér fűz |
| *Sorbusaria* | lisztes berkenye |
| *Sorbusaucuparia* | madárberkenye |
| *Sorbusdomestica* | házi berkenye |
| *Sorbustorminalis* | barkóca berkenye |
| *Tiliacordata* | kislevelű hárs |
| *Tiliaplatyphyllos* | nagylevelű hárs |
| *Ulmusglabra* | hegyi szil |
| *Ulmuslaevis* | vénicszil |
| *Ulmus minor* | mezei szil |
| *Staphyleapinnata* | mogyorós hólyagfa |

Őshonos cserjefajok

|  |  |
| --- | --- |
| ***Tudományos név*** | Magyar név |
| *Berberisvulgaris* | közönséges borbolya |
| *Cerasusfruticosa* | csepleszmeggy |
| *Cornusmas* | húsos som |
| *Cornussanguinea* | veresgyűrű som |
| *Coryllusavellana* | közönséges mogyoró |
| *Cotinuscoggygria* | cserszömörce |
| *Cotoneasterniger* | fekete madárbirs |
| *Crataeguslaevigata* | kétbibés galagonya |
| *Crataegusmonogyna* | egybibés galagonya |
| *Euonymuseuropeus* | csíkos kecskerágó |
| *Euonymusverrucosus* | bibircses kecskerágó |
| *Hederahelix* | közönséges borostyán |
| *Ligustrumvulgare* | közönséges fagyal |
| *Lonicera xy losteum* | ükörke lonc |
| *Prunusspinosa* | kökény |
| *Prunustenella* | törpemandula |
| *Rosa canina* | gyepűrózsa |
| *Rosa pimpinellifolia* | jajrózsa |
| *Rubuscaesius* | hamvas szeder |
| *Salixcinerea* | rekettyefűz |
| *Spiraeamedia* | szirti gyöngyvessző |
| *Viburnumlantana* | ostorménfa |
| *Viburnumopulus* | kányabangita |
| *Vinca minor* | kis télizöld meténg |

Telepítésre javasolt egyéb fa- és cserje fajok

|  |  |
| --- | --- |
| ***Tudományos név*** | Magyar név |
| *Acerginnala* | tűzvörös juhar |
| *Aesculuscarnea* | vadgesztenye |
| *Aesculushippocastanum* | vadgesztenye |
| *Catalpabignonioides* | szivarfa |
| *Coluteaarborescens* | sárga borsófa |
| *Corylus colurna* | törökmogyoró |
| *Ginkgobiloba* | páfrányfenyő |
| *Laburnumanagyroides* | közönséges aranyeső |
| *Liriodendrontulipifera* | tulipánfa |
| *Malusbaccata* | díszalma |
| *Platanus × acerifolia* | közönséges platán |
| *Prunus × cistena* | vérszilva |
| *Salixcaprea* | kecskefűz |
| *Sophorajaponica* | japánakác |
| *Sorbusrotundifolia* | kereklevelű berkenye |
| *Staphyleapinnata* | mogyorós hólyagfa |
| *Tiliatomentosa* | ezüsthárs |
| *Prunusfruticosa* | csepleszmeggy |
| *Prunusserrulata* | díszcseresznye |

Tiltott fajok listái

|  |  |
| --- | --- |
| **Magyar név** | Tudományos név |
| aligátorfű | Alternantheraphiloxeroides |
| közönséges selyemkóró | Asclepiassyriaca |
| borfa, tengerparti seprűcserje | Baccharishalimifolia |
| kaliforniai tündérhínár | Cabombacaroliniana |
| vízijácint | Eichhorniacrassipes |
| cingár (aprólevelű) átokhínár | Elodeanuttallii |
| óriásrebarbara | Gunneratinctoria |
| kaukázusi medvetalp | Heracleummantegazzianum |
| perzsa medvetalp | Heracleumpersicum |
| sosnowsky-medvetalp | Heracleumsosnowskyi |
| hévízi gázló | Hydrocotyleranunculoides |
| bíbor nebáncsvirág | Impatiensglandulifera |
| fodros átokhínár | Lagarosiphon major |
| nagyvirágú tóalma | Ludwigiagrandiflora |
| sárgavirágú tóalma | Ludwigiapeploides |
| sárga lápbuzogány | Lysichitonamericanus |
| japán gázlófű | Microstegiumvimineum |
| közönséges süllőhínár | Myriophyllumaquaticum |
| felemáslevelű süllőhínár | Myriophyllumheterophyllum |
| keserű hamisüröm | Partheniumhysterophorus |
| rózsás tollborzfű | Pennisetumsetaceum |
| ördögfarok keserűfű | Persicariaperfoliata |
| kudzu nyílgyökér | Puerariamontana var. lobata |

Inváziós és termőhely-idegen növényfajok

Fásszárú inváziós és termőhely-idegen növényfajok:

|  |  |
| --- | --- |
| **Magyar név** | Tudományos név |
| akác | Robiniapseudo-acacia |
| amerikai kőris | Fraxinusamericana |
| bálványfa | Ailanthusaltissima |
| keskenylevelű ezüstfa | Elaeagnusangustifolia |
| fekete fenyő | Pinusnigra |
| erdei fenyő | Pinussilvestris |
| gyalogakác | Amorphafruticosa |
| kései meggy | Prunusserotina |
| zöld juhar | Acernegundo |

Lágyszárú inváziós növényfajok:

|  |  |
| --- | --- |
| **Magyar név** | Tudományos név |
| alkörmös | Phytolaccaamericana |
| japánkeserűfű fajok | Fallopiaspp. |
| kanadai aranyvessző | Solidagocanadensis |
| magas aranyvessző | Solidagogigantea |
| parlagfű | Ambrosiaartemisifolia |
| selyemkóró | Asclepiassyriaca |
| süntök | Echinocystislobata |

A természetes növényvilágra veszélyt jelentő idegenhonos inváziós fajok hazai tudományos alapú jegyzéke szerinti további tiltott fajok

|  |  |
| --- | --- |
| **Magyar név** | Tudományos név |
| észak-amerikai őszirózsák | **Asterlanceolatus (beleértve A. tradescantii), A. novi-belgii, A. ×salignus** |
| nyugati ostorfa | Celtisoccidentalis |
| átoktüske | Cenchrusincertus |
| díszárpa | Hordeumjubatum |
| japánkomló | Humulusscandens |
| kisvirágú nebáncsvirág | Impatiensparviflora |
| vékony szittyó | Juncustenois |
| közönséges vadszőlő | Parthenocissusinserta |
| tapadó vadszőlő | *Parthenocissusquinquefolia* |
| kínai alkörmös | *Phytolaccaesculenta* |
| magas kúpvirág | *Rudbeckialaciniata* |
| parti szőlő | *Vitisvulpina* |
| *moszatpáfrány-fajok* | Azollacaroliniana (A. filiculoides), A. mexicana |
| *kanadai átokhínár* | Elodeacanadensis |
| *törpe békalencse* | Lemna minuta |
| kagylótutaj | *Pistiastratiotes* |

**A vonatkozó, érintett jogszabályi előírások az alábbiak:**

A Korm. rendelet 59.§ (2) bekezdése szerint:

*(2) A településterv, kézikönyv és* ***településképi rendelet*** *készítését és* ***módosítását*** *az önkormányzat képviselő-testületének*

*a) a készítés vagy módosítás tényét,*

*b) új beépítésre szánt terület kijelölése esetén az Étv.-ben foglalt követelményeknek való megfelelést,*

*c) amennyiben indokolt, a kiemelt fejlesztési területté nyilvánítást és*

*d) a 7. § (7) bekezdése szerinti* ***feljegyzés*** *elfogadását*

*együttesen tartalmazó döntése alapozza meg.*

A Korm. rendelet 7.§ (7) bekezdése szerint:

(*7) A megalapozó vizsgálat és az alátámasztó javaslat tartalmát, továbbá az (5) bekezdés szerinti megalapozó vizsgálat, alátámasztó javaslat és településterv módosításához készült telepítési tanulmányterv felhasználhatóságát - ide nem értve a települési környezeti értékelést -*

*a) a település önkormányzati főépítésze vagy*

*b) a települési önkormányzati főépítész egyetértésével a településtervezés felelős tervezője vagy az önkormányzat által a településtervezéssel megbízott településtervező (a továbbiakban együtt: tervező) határozza meg az (1)-(6) bekezdés alapján, a* ***képviselő-testületnek címzett feljegyzésben****.*

A Korm. rendelet 9.§-a szerint:

*9. § A kézikönyv és a* ***településképi rendelet*** *kidolgozásához és* ***módosításához******megalapozó vizsgálat és alátámasztó javaslat nem készül****, azonban a 31. § (1) bekezdése szerinti helyi védelmet megállapító településképi rendelethez a 32. § szerinti értékvizsgálatot el kell készíteni.*

A Képviselő-testület döntéséhez tehát főépítészi feljegyzés készítendő az előírt tartalommal.

**Szükséges módosítások és azok célja:**

Az érintett magasabb jogszabályok vonatkozó előírásai, illetve a Kormányhivatal szakmai segítségnyújtása alapján megállapítható, hogy a Rendeletben a helyi természetvédelemre vonatkozó előírásokat hatályon kívül kell helyezni. A helyi természetvédelemről önálló önkormányzati rendeletet kell alkotni, a Tvt-ben meghatározott tartalommal és egyeztetési eljárással.

**Hatályon kívül helyezésre javasolt előírások:**

A településképi rendelet valamennyi, helyi természetvédelemre vonatkozó előírása, melléklete és függeléke hatályon kívül helyezendő:

**8. §** (2) A helyi területi védelem lehatárolása:

*d) helyi jelentőségű természetvédelmi területek, melynek területi lehatárolását Rendelet 6. melléklete tartalmazza.*

**12. §** (1) A településkép védelméről szóló 2016. évi LXXIV. törvény 1. melléklete alapján a város területén a (2)–(9) bekezdés szerinti kiemelt területek lehatároltak.

*(9) Helyi jelentőségű természetvédelmi területek, melyek térképi ábrázolását e Rendelet 6. melléklete tartalmazza*

**27. §** (1)-(4) Helyi jelentőségű természetvédelmi terület a Wittmann Antal park és a Háromtölgy területe. […]

**28. §** (1)-(3) A város területén lévő, kiemelten kezelendő közparkok, zöldfelületek, intézmény kertek az alábbiak szerint lehatároltak. […]

**29. §** (1)-(3) Kiemelten kezelendő, városi parkerdők (Rendelet 6. melléklete): […]

**30. §** (1)-(3) Kiemelten kezelendő, városi fasorok (rendelet 6. melléklete): […]

6. melléklet - Helyi természetvédelemben részesülő területek térképi lehatárolása

**6. függelék** - Helyi jelentőségű természetvédelmi területek ismertetése

**7. függelék** - Természet- és tájvédelmi szempontból növénytelepítésre javasoltfajok listája

**A megalapozó vizsgálat és alátámasztó javaslat készítésére vonatkozó megállapítás**

A TKR módosításhoz megalapozó vizsgálat és alátámasztó javaslat készítése a Korm. rendelet 9.§-a alapján nem szükséges.

A Korm. rendelet 31. § (1) bekezdése szerinti helyi védelmet megállapító településképi rendelethez a 32. § szerinti értékvizsgálatot el kell készíteni. Mivel jelen módosítások helyi védelmet nem állapítanak meg, illetve a meglévő elrendelt védelmeket nem változtatják meg, nem szüntetik meg, ezért **értékvizsgálat készítése sem szükséges.**

**Ügyintézés módjára vonatkozó megállapítás**


A Korm. rendelet 78/D. § (1) bekezdése szerinti választási lehetőség már nem él. A 2024. május 1. után indult egyeztetési eljárást már csak az E-TÉR lehet lefolytatni, a biztonságos kézbesítési szolgáltatás használata már nem választható.

*78. § (1) A településfejlesztési koncepció, az integrált településfejlesztési stratégia, településszerkezeti terv, a helyi építési szabályzat, a kerületi építési szabályzat, a fővárosi rendezési szabályzat, a településtervek, a kézikönyv és a településképi rendelet*

*b)  a) pont hatálya alá nem tartozó készítése és módosítása során, a 2024. április 30-ig megkezdett egyeztetési eljárásoknál az önkormányzat választása szerint a VIII. és IX. Fejezet eljárási rendelkezéseit vagy a 78/D. § eljárási rendelkezéseit, a 2024. május 1-jén vagy ezt követően indult egyeztetési eljárásoknál a VIII. és IX. Fejezet eljárási rendelkezéseit kell alkalmazni.*

Mivel magasabb szintű jogszabályoknak való megfelelés miatt szükséges a módosítás, a vélemé-nyezési szakaszban kizárólag az állami főépítész véleményét kell megkérni.

*70/A. § Ha a településképi rendelet módosítása – magasabb szintű jogszabályi változás átvezetésére való tekintettel – rendelkezés hatályon kívül helyezése érdekében történik, vagy elírás javítására kerül sor, a 70. § a) pontja szerinti véleményezési szakaszban csak az állami főépítész ad véleményt, a véleményezési szakasz kezdetétől számított 10 napon belül.*



Mosonmagyaróvár, 2024. szeptember 3.

Kitley Tibor

városi főépítész

1. Megállapította: Mosonmagyaróvár Város Polgármesterének 10/2021. (III. 18.) rendelete 11. § (4). Hatályos: 2021. III. 23-tól. [↑](#footnote-ref-1)