Mosonmagyaróvár Város Polgármesterétől

*….. napirend*

**ELŐTERJESZTÉS**

**a Képviselő-testület 2024. szeptember 12-i ülésére**

**Tárgy:** Mosonmagyaróvár Város Önkormányzatának Szervezeti és Működési Szabályzatáról szóló önkormányzati rendelet módosítására javaslat

**Előterjesztő**: Dr. Árvay István polgármester

**Az előterjesztést megtárgyalja:**  valamennyi bizottság

|  |
| --- |
| Előkészítő szervezeti egység: Önkormányzati Osztály |
| Készítette (ügyintéző neve, szignó): |
| Pénzügyi fedezetet igényel/nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet nyilvános ülésen javasolt tárgyalni, a rendelet elfogadásához minősített többség szükséges.

**Tisztelt Képviselő-testület!**

Mosonmagyaróvár Város Önkormányzata – a Képviselő-testület 2019. évi alakuló ülését követően a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43.§ (3) bekezdése[[1]](#footnote-1) szerint - új Szervezeti és Működési Szabályzatról szóló önkormányzati rendeletet (a továbbiakban: SZMSZ vagy Rendelet) alkotott, mely 2019. november 23-án lépett hatályba. (33/2019. (XI.22.) önkormányzati rendelet)

A Képviselő-testület 2021. június 24-i, továbbá 2023. május 18-iülésén módosította a Rendeletet.

Az SZMSZ módosítására a következők szerint teszek javaslatot, mely hatályba lépése: 2024. október 1.

**Módosítási javaslatok ismertetése:**

**I. módosítási javaslat:**

Az SZMSZ 5.§ (1) bekezdése szerint:

„5. § (1) A képviselő-testület tagjainak száma: 15 fő.”

A 2024. június 9. napján lebonyolított önkormányzati választás eredményét rögzítendő szükséges a rendelkezés módosítása, hiszen jelen állás szerint a megválasztott polgármester egyéni választókerületi képviselői mandátummal is rendelkezik. (2. vk.)

Az Mötv. felhívott rendelkezései:

***„66. §*** *A polgármester tagja a képviselő-testületnek, a képviselő-testület határozatképessége, döntéshozatala, működése szempontjából önkormányzati képviselőnek tekintendő.*

*..*

*Mötv. 47. §  (1) A képviselő-testület akkor határozatképes, ha az ülésen az önkormányzati képviselőknek több mint a fele jelen van. A határozatképességet folyamatosan figyelemmel kell kísérni.*

*(2) A javaslat elfogadásához az* ***egyszerű többséget*** *igénylő javaslat esetén a jelen levő önkormányzati képviselők,* ***minősített többséget*** *igénylő javaslat esetén az önkormányzati képviselők több mint a felének igen szavazata szükséges. A betöltetlen önkormányzati képviselői helyet a határozatképesség szempontjából betöltöttnek kell tekinteni.*

*..*

***32. §****(1) [...] Az önkormányzati képviselők jogai és kötelességei azonosak.”*

Mindezekből megállapítható, hogy minden képviselőnek egy szavazata van.

Fentiek alapján javaslom, hogy az SZMSZ 5. § (1) bekezdése helyébe a következő rendelkezés lépjen:

„5. § (1) A képviselő-testület tagjainak száma: 14 fő.”

**II. módosítási javaslat:**

Az Mötv. 41. § (4) bekezdése szerint: „A képviselő-testület – e törvényben meghatározott kivételekkel – hatásköreit a **polgármesterre**, a **bizottságára**, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.

Az SZMSZ **2. mellékletében** kerültek meghatározásra az **egyes bizottsági feladat- és hatáskörök**, a **9. melléklet a polgármesterre** átruházott feladat- és hatásköröket tartalmazza.

Az SZMSZ 2. mellékletére vonatkozóan az átruházott döntési jogosultság visszavonását javaslom, így a módosítás hatályba lépését követően azt a Képviselő-testület gyakorolja. A szakbizottság állást foglal és véleményezi az előterjesztéseket.

A polgármesterre átruházott feladat- és hatáskörök vonatkozásában pedig a szakbizottság döntsön, így a Rendelet 9. melléklete hatályon kívül helyezendő.

A módosító rendelet 1. mellékle tartalmazza (Rendelet 2. melléklete) a véleményezési – döntési minősítés közti áthelyezést, továbbá a 9. mellékletből a szakbizottsághoz emelt feladatokat.

Az ágazati önkormányzati rendeletekben megállapított, polgármesterre, bizottságra átruházott hatásköri rendelkezések esetében az alábbi általános rendelkezést javasolt alkalmazni:

A Rendelet 55.§-a kiegészül az alábbi (3) bekezdéssel:

„Ahol az önkormányzat egyéb rendelete a Képviselő-testület átruházott hatásköre vonatkozásában polgármestert említ, ott a Rendelet 2. melléklete szerinti – feladatkörtől függő – bizottságot kell érteni. Ahol az önkormányzat egyéb rendelete a Képviselő-testület átruházott hatásköre vonatkozásában bizottságot említ, ott a Képviselő-testületet kell érteni.”

**III. módosítási javaslat:**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 239. §-a alapján létrehozott önkormányzati tanácsadói munkakörre vonatkozó rendelkezés hatályon kívül helyezését javaslom.

Az önkormányzati tanácsadói kinevezés a polgármester, a képviselő-testület és bizottsága megbízatásának, illetve feladata ellátásának idejére szól. [[2]](#footnote-2)

Az SZMSZ-ben rögzített önkormányzati tanácsadói munkakör betöltésre nem került **(**2014. június 30. óta**),** ezért javaslom, hogy az Mötv.[[3]](#footnote-3) által kötelezően előírt SZMSZ megalkotása vagy felülvizsgálata során a Képviselő-testület vizsgálja meg teljeskörűen ezen munkakör indokoltságát és szükség szerint emelje be a szabályozásba.

A Kttv. 2020. január 1-jétől hatályba lépett új szabálya alapján a szervezeti és működési szabályzat mellékletében kell külön feltüntetni a munkakör alapítását.

Fentiek alapján javaslom az SZMSZ 18.§ (3) bekezdés e) pontja, továbbá az 50.§. § (1) bekezdése hatályon kívül helyezését.

*„18.§ (3) A polgármester a jegyző útján gondoskodik a munkaterv tervezetének elkészítéséről. Ennek során javaslatot kell kérni: …*

*e) az önkormányzati tanácsadótól, …”*

*„50. § (1) A képviselő-testület a Polgármesteri Hivatalban egy önkormányzati tanácsadói munkakört hoz létre. Az önkormányzati tanácsadó felett a munkáltatói jogokat a polgármester gyakorolja.*

*(2) Az önkormányzati tanácsadó feladatait a közszolgálati tisztviselőkről szóló törvény rendelkezéseivel összhangban a munkaköri leírás tartalmazza, amelyet a polgármester ad ki.*

*(3) Az önkormányzati tanácsadó kinevezése a polgármester megbízatásának idejére szól.”*

**IV. módosítási javaslat:**

Az SZMSZ 41. §-a szerint:„A képviselő-testület a közbiztonsági feladatok felügyeletére tanácsnokot választhat.”

A tanácsnok feladat- és hatásköreinek jegyzékét a 3. melléklet tartalmazza.

Mosonmagyaróvár Város Önkormányzatánál közbiztonsági tanácsnok jelenleg nem működik.

A tanácsnokok választásának lehetőségét, a számukat, az általuk ellátott funkciók megnevezését, a megválasztásuk, megbízásuk visszavonásának részletes szabályait, juttatásaikat stb. a szervezeti és működési szabályzat tartalmazza.

*Mötv. 34. §: A képviselő-testület a polgármesternek vagy bármely önkormányzati képviselőnek a javaslatára az önkormányzati képviselők közül tanácsnokokat választhat. A tanácsnok felügyeli a képviselő-testület által meghatározott önkormányzati feladatkörök ellátását.*

A tanácsnok olyan képviselő, akit a képviselő-testület - a feladat- és hatásköréhez kapcsolódó - speciális feladattal, önkormányzati feladatkör ellátásának felügyeletével bíz meg. Tanácsnokot nem kötelező választani, a tanácsnok nem hoz, nem hozhat döntéseket a képviselő-testület helyett, a tanácsnokra a képviselő-testület nem ruházhat át feladat- és hatásköröket sem, nem járhat el államigazgatási ügyekben, véleményét a képviselő-testületnek nem kötelező figyelembe vennie.

Fentiek alapján javaslom az SZMSZ 41.§ (28. alcím) és a 3. melléklet hatályon kívül helyezését.

**V. módosítási javaslat:**

A 2024. június 9. napján lebonyolított nemzetiségi önkormányzati választás eredményét rögzítendő szükséges a 43.§ vizsgálata; Mosonmagyaróváron a települési roma, szlovén és német nemzetiségi önkormányzati képviselő választás volt eredményes, a horvát nemzetiségi önkormányzati választás elegendő számú jelölt hiányában nem lett megtartva. Ennek eredményeként nem jön létre horvát nemzetiségi önkormányzat.

Minden további kérdés, feladat vonatkozásában az Mötv. 43.§ (3) bekezdése szerint kell eljárni.

Fentiek alapján javaslom az SZMSZ 43.§ (1) bekezdés a) pontja hatályon kívül helyezését.

*43. § (1) Mosonmagyaróváron a következő nemzetiségi önkormányzatok működnek:*

*a) Mosonmagyaróvári Horvát Nemzetiségi Önkormányzat,*

*b) Mosonmagyaróvári Német Nemzetiségi Önkormányzat,*

*c) Mosonmagyaróvári Roma Nemzetiségi Önkormányzat és*

*d) Mosonmagyaróvári Szlovén Nemzetiségi Önkormányzat.*

**VI. módosítási javaslat:**

Az Mötv. 68.§ (3) bekezdése szerint: „A polgármester a képviselő-testület utólagos tájékoztatása mellett, a 42. §-ban[[4]](#footnote-4) meghatározott ügyek kivételével dönthet a két ülés közötti időszakban felmerülő, halaszthatatlan – a szervezeti és működési szabályzatban meghatározott – a képviselő-testület hatáskörébe tartozó önkormányzati ügyekben.”

Az SZMSZ 48.§ (1) bekezdés szabályozását a 9. melléklet módosítása miatt felül kell vizsgálni; az előzőek miatt javaslom az SZMSZ 48.§ hatályon kívül helyezését.

***SZMSZ 48. §*** *(1) A polgármester - a Mötv. 42. §-ában meghatározott ügyek kivételével - döntést hozhat a két ülés közötti időszakban felmerülő, halaszthatatlan a képviselő-testület hatáskörébe tartozó következő ügyekben:*

*a) a költségvetésben szereplő kiadási jogcímek előirányzatai feletti rendelkezés a mindenkor hatályos költségvetési rendeletben megjelölt összeghatárig*

*b) az Önkormányzat nevében kötendő* ***-*** *a képviselő-testület át nem ruházható hatáskörébe nem tartozó* ***-*** *együttműködési vagy bármilyen más megállapodás, szerződés, két- vagy többoldalú nyilatkozat megkötése, aláírása,*

*c) az Önkormányzat vagy a képviselő-testület nevében* ***-*** *a képviselő-testület át nem ruházható hatáskörébe nem tartozó* ***-*** *bármilyen döntés meghozatala, valamennyi szükséges eljárási cselekmény elvégzése, intézkedés, egyoldalú nyilatkozat megtétele, vélemény, egyetértés, állásfoglalás megadása, döntés meghozatala, igazolás kiadása,*

*d) az egyes európai uniós alapokból származó támogatások felhasználásához kapcsolódó pályázatok támogató nyilatkozata és a szükséges eljárási cselekmények megtétele,*

*e) a helyi földbizottság állásfoglalása elleni kifogás elbírálása.*[[5]](#footnote-5).

Fentiek alapján javaslom az SZMSZ 48.§ hatályon kívül helyezését.

**VII. módosítási javaslat:**

Az Mötv. 74.§-a szerint *az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét*.

Az SZMSZ 7. § (1) bekezdése kimondja: „*A képviselő-testület a Mötv. 74. § (1) bekezdésében foglaltaknak megfelelően egy társadalmi megbízatású alpolgármestert választ a polgármester helyettesítésére, munkájának segítésére*.”

Az SZMSZ 49. § (3) bekezdése szerint: „*A polgármester távollétében írásbeli felhatalmazása alapján, illetve akadályoztatása esetén az alpolgármestert a polgármester jogosultságai illetik meg.*”

Tekintettel arra, hogy az SZMSZ szerint egy alpolgármester tevékenykedik, a 49.§ (3) bekezdés hatályon kívül helyezhető.

Kérem a Tisztelt Képviselő-testületet az előterjesztés megtárgyalására és az alábbi rendelet-tervezet elfogadására.

Mosonmagyaróvár, 2024. szeptember 5.

Dr. Árvay István s.k.

polgármester

**RENDELET-TERVEZET**

**MOSONMAGYARÓVÁR VÁROS ÖNKORMÁNYZAT**

**KÉPVISELŐ-TESTÜLETÉNEK**

**.../2024. (...) ÖNKORMÁNYZATI RENDELETE**

**a Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI. 22.) önkormányzati rendelet módosításáról**

Mosonmagyaróvár Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. § (1) bekezdésd) pontjában meghatározott feladatkörében eljárva a következőket rendeli el:

**1. §**

A Mosonmagyaróvár Város Önkormányzatának Szervezeti és Működési Szabályzatáról szóló 33/2019. (XI.22.) önkormányzati rendelet (a továbbiakban: Rendelet) 5. § (1) bekezdése helyébe a következő rendelkezés lép:

„(1) A képviselő-testület tagjainak száma: 14 fő.”

**2. §**

A Rendelet 55.§-a a következő (3) bekezdéssel egészül ki:

„(3) Ahol az önkormányzat egyéb rendelete a Képviselő-testület átruházott hatásköre vonatkozásában polgármestert említ, ott a Rendelet 2. melléklete szerinti – feladatkörtől függő – bizottságot kell érteni. Ahol az önkormányzat egyéb rendelete a Képviselő-testület átruházott hatásköre vonatkozásában bizottságot említ, ott a Képviselő-testületet kell érteni.”

**3. §**

A Rendelet 2. melléklete helyébe jelen rendelet 1. melléklete lép.

**4. §**

Hatályát veszti a Rendelet

1. 18. (3) bekezdés e) pontja,
2. 28. alcíme,
3. 43. § (1) bekezdés a) pontja,
4. 48.§-a,
5. 49.§ (3) bekezdése,
6. 50.§ (1) bekezdése,
7. 3. melléklete,
8. 9. melléklete.

**5. §**

Ez a rendelet 2024. október 1-jén lép hatályba.

|  |  |
| --- | --- |
| Dr. Árvay István | Fehérné dr. Bodó Mariann |
| polgármester | címzetes főjegyző |

Kihirdetve:

Mosonmagyaróvár, 2024. ... Fehérné dr. Bodó Mariann

címzetes főjegyző

*1. melléklet a .../2024. (...) önkormányzati rendelethez*

„***2. melléklet a 33/2019. (XI. 22.)******önkormányzati rendelethez***

1. Az állandó bizottságok általános feladat- és hatásköre

1.1. A bizottság az előkészítésben részt vesz, előzetesen **állást foglal és véleményezi:**

1.1.1. a költségvetésről és a zárszámadásról szóló rendelet-tervezetet,

1.1.2. éves költségvetési koncepciót

1.1.3. a bizottság feladatkörét érintő előterjesztéseket,

1.1.4. az önkormányzat választási ciklusra szóló programjának tervezetét,

1.1.5. a bizottság feladatkörét érintő önkormányzati rendelet-tervezeteket, határozat-tervezeteket.

1.2. A bizottság **dönt:**

1.2.1. munkatervének megállapításában,

1.2.2. a képviselő-testület által átruházott jogkörökben.

1.3. A bizottság **ellenőrzi** határozatainak és a feladatkörét érintő képviselő-testületi határozatoknak a végrehajtását a végrehajtásért felelős személyek beszámoltatása útján.

1.4. A bizottság **kapcsolatot tart** a feladatkörét érintő szakterületen működő intézményekkel és a lakossági önszerveződő közösségekkel.

2. Az egyes állandó bizottságok feladat- és hatásköre

2.1. **Pénzügyi és Ügyrendi Bizottság**

2.1.1. Nyilvántartja, vizsgálja és ellenőrzi a polgármester és az önkormányzati képviselők vagyonnyilatkozatát.

2.1.2. Előkészíti az önkormányzati képviselő összeférhetetlenségével, méltatlanságával kapcsolatos eljárásokat és a fegyelmi ügyeket.

2.1.3. Előzetesen **állást foglal és véleményezi** a képviselő-testület hatáskörébe tartozó alábbi döntéseket:

2.1.3.1. költségvetés megállapítása, módosítása,

2.1.3.2. költségvetési koncepció megállapítása

2.1.3.3. éves beszámoló tervezete,

2.1.3.4. adósságot keletkeztető kötelezettségvállalások,

2.1.3.5. az egyes pályázatokhoz kapcsolódó pénzügyi kötelezettségvállalások,

2.1.3.6. helyi adó megállapítása, módosítása,

2.1.3.7. költségvetési bevételek – ezen belül kiemelten saját bevételek – alakulása,

2.1.3.8. vagyonváltozás alakulása,

2.1.3.9. az önkormányzat és a polgármesteri hivatal szervezeti és működési szabályzatának megállapítása, módosítása, kiegészítése,

2.1.3.10. a polgármesteri hivatal létszám-meghatározása

2.1.3.11. a képviselők, a polgármester és az alpolgármesterek összeférhetetlenségi, méltatlansági és fegyelmi ügyei,

2.1.3.12. a képviselők, a polgármester javadalmazására, egyéb juttatásokra vonatkozó előterjesztések,

2.1.3.13. a polgármester szabadság ütemezésének és a szabadság igénybevételéről szóló beszámoló jóváhagyása,

2.1.3.14. hozzájárulás, hogy a polgármester felügyelő bizottság, igazgatótanács tagja, gazdasági társaság vezető tisztségviselője, szövetkezet tisztségviselője, civil szervezet kezelő szervezetének tagja, tisztségviselője legyen,

2.1.3.15. a polgármesteri hivatal beszámolója,

2.1.3.16. Közbeszerzési Szabályzat véleményezése,

2.1.3.17. Települési Értéktár Bizottság tevékenységéről szóló beszámolójának véleményezése,

2.1.3.18. előirányzat-módosításról és átcsoportosításról az éves költségvetési rendeletben meghatározott értékhatárig,

2.1.3.19. „Mosonmagyaróvár Város Kiváló Köztisztviselője” díj odaítélése tekintetében elbírálja a díjazásra irányuló előterjesztéseket és javaslatot tesz a Képviselő-testület elé terjesztendő személyről,

2.1.3.20. belső ellenőrök tevékenységéről szóló éves beszámoló elfogadásáról,

2.1.3.21. minden olyan önkormányzati rendelet-tervezetet és határozat tervezetet, mely tárgykörénél fogva nem sorolható további bizottság feladatkörébe sem.

*2.1.3.22. az államháztartáson kívüli forrás önkormányzat részére történő átvételéről 1.000.000 Ft – 5.000.000 Ft többlet pénzügyi kötelezettségvállalási értékhatárig,*

*2.1.3.23. az államháztartáson kívüli forrás költségvetési szerv részére történő átvételéről 100.000 Ft – 5.000.000 Ft többlet pénzügyi kötelezettségvállalási értékhatárig,*

*2.1.3.24. az önkormányzatra, illetve intézményeire vonatkozó éves belső ellenőrzési terv jóváhagyásáról,*

*2.1.3.25. belső ellenőrök tevékenységéről szóló féléves beszámoló elfogadásáról,*

*2.1.3.26. korlátozási kártalanítás fizetéséről az önkormányzat által elrendelt telekalakítási, illetőleg építési tilalommal terhelt ingatlanok tulajdonosai részére,*

*2.1.3.27. a behajthatatlan követelések megállapításában és számviteli leírásának engedélyezésében a költségvetési rendeletben meghatározott értékhatárig,*

*2.1.3.28. a köznevelési intézmények szervezeti és működési szabályzatának, házirendjének, valamint a pedagógiai program azon rendelkezéseinek érvénybeléptetése, amelyekből a fenntartóra, működtetőre többletkötelezettség hárul,*

*2.1.3.29. Települési Értéktár Bizottság működési szabályzatának elfogadásáról,*

*2.1.3.30. az önkormányzati intézmények munkamegosztási megállapodásainak jóváhagyásáról,*

*2.1.3.31. a továbbutalandó, államháztartáson kívülről származó támogatások átvételéről.*

2.1.4. Átruházott hatáskörben **dönt** a képviselő-testület hatáskörébe tartozó alábbi ügyekben:

* + - 1. *előirányzat-módosításról és átcsoportosításról az éves költségvetési rendeletben és az államháztartáson kívüli forrás Önkormányzat javára történő átvételéről szóló rendeletben meghatározott értékhatárig,*
      2. *jogosulatlanul és rosszhiszeműen igénybe vett szociális ellátások visszatérítésére kötelezéséről,*
      3. *hitelműveletekkel kapcsolatos feladatellátásról,*
      4. *az önkormányzati biztos megbízási díjának havi összegéről és a költségelszámolás rendjéről,*

2.1.5. **Ellenőrzi:**

2.1.5.1. a költségvetés tervezését és végrehajtását,

2.1.5.2. az önkormányzatnál és intézményeinél – a polgármesteri hivatal belső ellenőrei igénybevételével – a pénzügyi és számviteli szabályok megtartását, a bizonylati rend és fegyelem érvényesülését.

2.2. **Társadalmi Kapcsolatok Bizottság**

2.2.1. Előzetesen **állást foglal** a képviselő-testület hatáskörébe tartozó alábbi ügyekben:

2.2.1.1. önkormányzati köznevelési, közművelődési és sportintézmények alapítása, átszervezése vagy megszüntetése, az intézmények névváltoztatásáról, elnevezéséről,

2.2.1.2. a köznevelést, közművelődést, sportot és civilkapcsolatokat érintő pénzügyi, gazdasági, vagyonjogi előterjesztések, az intézmények költségvetésének jóváhagyása,

2.2.1.3. Flesch Károly Nonprofit Kft. vonatkozásában

2.2.1.3.1. üzleti terv,

2.2.1.3.2. üzletrész átruházása, törzstőke emelése, leszállítása; önkormányzati vagyon apportálása,

2.2.1.3.3. mindazon ügyekben, melyek az alapító (taggyűlés) kizárólagos hatáskörébe tartoznak,

2.2.1.3.4. tulajdonosi döntések,

2.2.1.3.5. a könyvtári divízió költségvetéséről és éves működéséről szóló beszámoló pénzügyi és szakmai vonatkozásában egyaránt,

2.2.1.4. az önkormányzat fenntartásában működő köznevelési, közművelődési és magasabb vezetői álláspályázatának feltételei és kiírása, az önkormányzati köznevelési, közművelődési és vezetőinek kinevezésére irányuló javaslatok,

2.2.1.5. a város köznevelési helyzetét érintő programok, koncepciók jóváhagyása,

2.2.1.6. az önkormányzati köznevelési intézményekben kérhető költségtérítés és tandíj megállapításának szabályait, a szociális alapon adható kedvezmények feltételeit tartalmazó előterjesztések,

2.2.1.7. az önkormányzati óvoda működési körzetének megállapítása,

2.2.1.8. a kötelező önkormányzati feladat átvállalására vonatkozó köznevelési megállapodás megkötésével kapcsolatos ügyek,

2.2.1.9. a város közművelődési és sport helyzetéről szóló beszámolók, programok koncepciók, a város verseny-, diák- és szabadidősportjának helyzete,

2.2.1.10. közterületen elhelyezésre kerülő művészeti alkotások előzetes tervei, vázlatai,

2.2.1.11. a közterület elnevezéssel kapcsolatos előterjesztések

2.2.1.12. a városban építésre kerülő új közművelődési és sportlétesítmények előzetes tervei, elhelyezése,

2.2.1.13. az adott nevelési évben indítható óvodai csoportok számának engedélyezésében, amennyiben a megelőző oktatási-nevelési évhez viszonyítva alkalmazotti létszámcsökkentéssel vagy létszámnövekedéssel jár,

2.2.1.14. helyi népszavazásra vonatkozó előterjesztések,

2.2.1.15. önkormányzati kitüntetések, díjak odaítélésére vonatkozó javaslat, amennyiben az nem tartozik más bizottság hatáskörébe,

2.2.1.16. Mosonmagyaróvár város címerének, körpecsétjének, zászlójának, lobogójának és logójának meghatározása, valamint Mosonmagyaróvár város neve, címere, zászlaja, lobogója és logója jogszerű használatának szabályozása,

2.2.1.17. a települési önkormányzat és a nemzetiségi önkormányzatok közötti együttműködési megállapodás,

2.2.1.18. más önkormányzatokkal való együttműködési megállapodásokra, igazgatási társulásokra vonatkozó előterjesztések, érdekképviseleti szervezethez való csatlakozás,

2.2.1.19. civil szervezeteket érintő kérdések,

2.2.1.20. Mosonmagyaróvári Önkormányzati Rendészet magasabb vezetői álláspályázatának feltételei és kiírása, vezetői kinevezésére irányuló javaslatok,

2.2.1.21. bűnmegelőzésre, a város közrendjére, közbiztonságára vonatkozó előterjesztések, különösen:

2.2.1.21.1. közös bűnmegelőzési és közbiztonsági feladatok ellátására a Rendőrkapitánysággal kötendő együttműködési megállapodás, illetve éves működésével kapcsolatos beszámoló,

2.2.1.21.2. Kis-Duna Polgárőr Egyesület tevékenységével, működésével kapcsolatos beszámoló,

2.2.1.21.3. a város tűz- és katasztrófavédelmi helyzetével kapcsolatos beszámoló,

2.2.1.21.4. Mosonmagyaróvári Önkormányzati Rendészet tevékenységéről szóló beszámoló,

2.2.1.21.5. Rendőrkapitányság vezetőjének kinevezése,

*2.2.2.1. a köznevelési intézmények szervezeti és működési szabályzatának, házirendjének, valamint a pedagógiai program azon rendelkezéseinek érvénybeléptetése, amelyekből a fenntartóra, működtetőre többletkötelezettség hárul,*

*2.2.2.2. az önkormányzat közigazgatási területéhez tartozó iskolák köznevelési feladatokat ellátó hatóság által meghatározandó felvételi körzetének véleményezése,*

*2.2.2.3. iskolaszékbe, intézményi tanácsba delegált személy jelöléséről,*

*2.2.2.4. Hansági Múzeum szervezeti és működési szabályzatáról, munkatervének jóváhagyásáról,*

*2.2.2.5. Mosonmagyaróvári Önkormányzati Rendészet szervezeti és működési szabályzatáról,*

*2.2.2.6. önkormányzati óvodák és általános iskolák szolgáltatásainak igénybevételével kapcsolatos ügyekben,*

*2.2.2.7. helyi általános iskolások Arany János Tehetséggondozó Programban való részvételének elvi támogatása,*

*2.2.2.8. az önkormányzati köznevelési, közművelődési és sport intézmények dolgozóinak szakmai kitüntetésre felterjesztéséről,*

*2.2.2.9. az adott nevelési évben indítható óvodai csoportok számának engedélyezésében, amennyiben a megelőző oktatási-nevelési évhez viszonyítva nem jár alkalmazotti létszámcsökkentéssel, vagy létszámnövekedéssel,*

*2.2.2.10. óvodák munkatervének elfogadásáról, az óvoda heti és éves nyitvatartási idejének meghatározásáról,*

*2.2.2.11. az óvoda pedagógiai programjában meghatározott feladatok végrehajtásának, a pedagógiai-szakmai munka eredményességének értékeléséről,*

*2.2.2.12. az önkormányzati óvodai beiratkozás időpontjáról és annak kihirdetéséről,*

*2.2.2.13. az óvodák középtávú, öt évre szóló pedagógus továbbképzési programjának elfogadásáról és az előző továbbképzési év értékeléséről szóló beszámoló elfogadásáról,*

*2.2.2.14. a nemzetiségi nyelven folyó nevelés iránti igény felmérésével kapcsolatban,*

*2.2.2.15. költségvetésben biztosított keretösszeg felosztásáról a helyi médiumok között, valamint a médiumokkal kötendő szerződés tartalmáról,*

*2.2.2.16. sportkoncepció felülvizsgálata, karbantartása során a kiemelt sportágak meghatározásáról,*

*2.2.2.17. a Közművelődési, a Sport, valamint a Köznevelési Alap tekintetében a költségvetési rendeletben biztosított keretösszeg felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról, annak a keretösszegnek a meghatározásáról, melyig az önkormányzat fenntartásában álló intézmények pályázatot nyújthatnak be közösségépítő programok megvalósítására, pályázati kiírás ismételt közzétételéről,*

*2.2.2.18. a Pályázati díj 1% felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,*

*2.2.2.19. a Flesch Károly Nonprofit Kft. – mint kizárólagos önkormányzati tulajdonú gazdasági társaság - esetében*

*2.2.2.19.1. azon alapítói hatás- és feladatkörökben, amelyek nem tartoznak az alapító kizárólagos hatáskörébe,*

*2.2.2.19.2. az Önkormányzat és a Flesch Károly Nonprofit Kft. közötti feladat-ellátási tervről és a megkötendő megállapodásról,*

*2.2.2.20. választókerületi keret működési támogatásra történő felhasználásáról, elszámolások jóváhagyásáról és a pályázók egyedi kérelmeinek elbírálásáról,*

*2.2.2.21. a „Mosonmagyaróvár és a Rotary Club Mosonmagyaróvár Tanulmányi Támogatás” biztosítására megkötendő együttműködési megállapodásról és a pályázati felhívásáról; a pályázatok elbírálásáról,*

*2.2.2.22. engedélyezi az óvodai csoportra megállapított maximális létszám legfeljebb húsz százalékkal történő emelését,*

*2.2.2.23. az éves költségvetésben a képviselő-csoportok részére biztosított keret felosztásáról,*

*2.2.2.24. az éves költségvetésben a Közbiztonsági Alapra biztosított keret elosztásáról,*

*2.2.2.25. a sportcsarnokban (Aréna) megszervezésre kerülő városi, térségi vagy országos jelentőségű - különösen sport, kulturális és közművelődési célú - rendezvények lebonyolítása érdekében létrehozott „eseti támogatási keret” pályázati feltételeiről, felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,*

*2.2.2.26. Mosonmagyaróvári Mecénás Díj odaítéléséről,*

*2.2.2.27. a helyi civil szervezetekkel megkötendő együttműködési, illetve közfeladatellátási szerződés jóváhagyása.*

2.2.3. Átruházott hatáskörben **dönt** a képviselő-testület hatáskörébe tartozó alábbi ügyekben:

* + - 1. *Mosonmagyaróvár Város jelképei - neve, címere, zászlaja (lobogója), logoja, „Virágzó Város” logo -, használatának engedélyezéséről, valamint az engedély visszavonásáról,*
      2. *a város életében meghatározó szerepet játszó, köztiszteletben álló elhunyt polgárai koporsóinak, illetve urnáik elhelyezésére kijelölt sírhelyek felhasználásáról,*
      3. *„Polgármesteri Elismerő Oklevél” adományozásáról*
      4. *polgármesteri keret keretösszegének felhasználásáról, támogatás összegének a támogatási céltól eltérő módon történő felhasználásának engedélyezéséről, benyújtott elszámolások és szakmai beszámolók elfogadásáról,*

2.2.4. Biztosítja a nemzetiségek jogainak érvényesítését, kapcsolattartás útján figyelemmel kíséri e csoportok életkörülményeit.

* 1. **Szociális és Esélyegyenlőségi Bizottság**

2.3.1. Előzetesen **állást foglal** a képviselő-testület hatáskörébe tartozó alábbi ügyekben:

2.3.1.1. önkormányzati kitüntetések, díjak - „Mosonmagyaróvár Város Kiváló Egészségügyi Dolgozója” díj, „Mosonmagyaróvár Város Kiváló Szociális Dolgozója” díj, „Önkéntes Szociális Munkáért” elismerő oklevél - odaítélésére vonatkozó javaslatok,

2.3.1.2. térségi társulás tagjaként a személyes gondoskodást nyújtó szociális intézmények alapítása, megszüntetése, illetve szervezeti átalakításával kapcsolatos intézkedések,

2.3.1.3. térségi társulás tagjaként a gyermekjóléti és gyermekvédelmi szolgáltatást nyújtó intézmények alapítása, megszüntetése, illetve szervezeti átalakításával kapcsolatos intézkedések,

2.3.1.4. tájékoztató a munkaerő piaci helyzet alakulásáról,

2.3.1.5. Mosonmagyaróvár Egyesített Bölcsődék Intézménye intézményvezetői álláspályázatának feltételei és kiírása,

2.3.1.6. a személyes gondoskodást nyújtó szociális intézmények működéséről, feladat ellátásáról és gazdálkodásáról szóló éves beszámoló,

2.3.1.7. Családok Átmeneti Otthonának tevékenységéről szóló beszámoló,

2.3.1.8. évente egy alkalommal véleményezi a gyermekjóléti és gyermekvédelmi szolgáltató szakmai eredményességét, szakmai program végrehajtását, a gazdálkodás szabályszerűségét és hatékonyságát,

2.3.1.9. a szociális és gyermekjóléti, gyermekvédelmi intézmények intézményi térítési díj megállapításával kapcsolatos rendelet felülvizsgálata,

2.3.1.10. az önkormányzat tulajdonában levő egészségügyi alapellátást biztosító intézmény létesítése, átszervezése és megszüntetése,

2.3.1.11. az egészségügyi alapellátáson belül a területi ellátási kötelezettség biztosításához szükséges háziorvosi, fogorvosi körzetek betöltésére kiírt pályázat, a pályázati döntés előzetes véleményezése

2.3.1.12. az elidegenítéssel történő praxisjog megszerzéséhez szükséges önkormányzati nyilatkozat megtételéről,

2.3.1.13. a pszichiátriai- és szenvedélybetegek nappali ellátásáról szóló ellátási szerződésről, illetve az ellátási szerződés szerinti feladat végrehajtásáról szóló beszámolóról,

2.3.1.14. az egészségügyi alapellátás biztosítása érdekében megkötendő feladat-ellátási szerződés jóváhagyása, módosítása,

2.3.1.15. a város egészségügyi, közegészségügyi helyzetéről szóló koncepció, éves beszámoló, program véleményezése,

2.3.1.16. az egészségügyi alapellátás működéséről szóló éves beszámolóról,

2.3.1.17. az egészségügyi alapellátás területi tagozódása, az alapellátási körzethatárok megállapítása,

2.3.1.18. a város területén működő alapellátási ügyelet (háziorvosi, fogorvosi) szervezéséről,

2.3.1.19. Szociális Foglalkoztató Közhasznú Nonprofit Kft. vonatkozásában

2.3.1.19.1. üzletrész átruházása, törzstőke emelése, leszállítása; önkormányzati vagyon apportálása,

2.3.1.19.2. mindazon ügyekben, melyek az alapító (taggyűlés) kizárólagos hatáskörébe tartoznak,

2.3.1.19.3. tulajdonosi döntések,

2.3.1.20. a Mosonmagyaróvár Térségi Társulás működésével kapcsolatos előterjesztések; a társulási megállapodás módosítása,

*2.3.2.1. a költségvetési rendeletben meghatározott keret erejéig a területét érintő pályázatok benyújtásáról, elbírálásáról,*

*2.3.2.2. a szociális törvény 17. § (5) bekezdésében meghatározott méltányossági jog gyakorlásakor a jogosulatlanul igénybe vett szociális ellátás megtérítése*

*2.3.2.3. az Egészségvédelmi Alap tekintetében a költségvetési rendeletben biztosított keretösszeg felosztásáról (pályázatok elbírálása), elszámolások jóváhagyásáról és a pályázók egyedi kérelmeinek elbírálásáról,*

*2.3.2.4. az ágazaton belüli szakfeladatok közötti átcsoportosításról – a költségvetési rendeletben meghatározottak szerint – a Pénzügyi és Ügyrendi Bizottság jóváhagyásával, kivéve az intézmények közötti átcsoportosítást,*

*2.3.2.5. a Bursa Hungarica Felsőoktatási Önkormányzati Ösztöndíjpályázatok elbírálásáról,*

*2.3.2.6. a szociális és egészségügyi ellátás területén dolgozók szakmai kitüntetésre felterjesztéséről,*

*2.3.2.7. Mosonmagyaróvár Egyesített Bölcsődék Intézménye szervezeti és működési szabályzatának, munkatervének és szakmai programjának elfogadásáról,*

*2.3.2.8. a bölcsődei beiratkozás időpontjáról és annak kihirdetéséről,*

*2.3.2.9. a Kábítószer Egyeztető Fórum éves beszámolójáról,*

*2.3.2.10. a Vöröskereszt területi szervének beszámolójáról,*

*2.3.2.11. a Szociális Foglalkoztató Közhasznú Nonprofit Kft. – mint egyszemélyes, kizárólagos önkormányzati tulajdonú gazdasági társaság – esetében azon alapítói hatás- és feladatkörökben, amelyek nem tartoznak az alapító kizárólagos hatáskörébe,*

*2.3.2.12. lakásgazdálkodással kapcsolatos, lakásrendeletben részletezett esetekben,*

*2.3.2.13. „Mosonmagyaróvár Város Címzetes Főorvosa” használatát tanúsító díszoklevél átadásáról,*

*2.3.2.14. az egészségügyi alapellátást biztosító orvosok támogatásaival kapcsolatos, az egészségügyi alapellátást biztosító orvosok támogatásairól szóló önkormányzati rendeletben részletezett esetekben.*

* + 1. Átruházott hatáskörben **dönt** a képviselő-testület hatáskörébe tartozó alábbi ügyekben:
       1. *köztemetéssel összefüggő eljárásokról,*
       2. *rendkívüli méltányosságból települési támogatás megállapításáról,*
       3. *általános feladatellátási-szerződések részletkérdéseiről –*
       4. *a költségelvű bérlakás szakember részére történő bérbeadásáról, és az e tárgyú bérleti jogviszony meghosszabbításáról,*

2.3.4. Figyelemmel kíséri és véleményezi az átadott önkormányzati feladatok teljesülését, szerződés szerinti megvalósulását.

2.4. **Gazdasági és Városüzemeltetési Bizottság**

2.4.1. Előzetesen **állást foglal** a képviselő-testület határkörébe tartozó alábbi ügyekben:

2.4.1.1. a városi ipari, kereskedelmi koncepciók, irányelvek, önkormányzati rendelet-tervezetek,

2.4.1.2. a város környezetvédelmével kapcsolatos koncepciók, irányelvek, önkormányzati rendelet-tervezetek,

2.4.1.3. közterületek hasznosítására vagy használatára tett javaslat, rendelet-tervezet,

2.4.1.4. tájvédelmi, városképi, műemlékvédelmi szabályzatok, rendelet-tervezetek,

2.4.1.5. vásárok és piacok használatát szabályozó rendelet-tervezet,

2.4.1.6. városüzemeltetéssel, közútkezeléssel kapcsolatos rendelet-tervezetek,

2.4.1.7. temetők használatát szabályozó rendelet-tervezet,

2.4.1.8. településrendezési tervek készítése, módosítása, településfejlesztési döntés meghozatala,

2.4.1.9. a településfejlesztéssel és a településrendezéssel összefüggő partnerségi egyeztetés körében lefolytatott - különösen az arculati kézikönyv és településképi rendelet elfogadását közvetlenül megelőző - véleményezés során beérkezett vélemények, javaslatok,

2.4.1.10. települések közötti fejlesztési elképzelések,

2.4.1.11. a helyi autóbusz közlekedést érintő szabályozás,

2.4.1.12. hulladékgazdálkodással összefüggő szabályozás,

2.4.1.13. a városüzemeltetési szerződés mellékletét képező éves terv vonatkozásában minden szakfeladatnál,

2.4.1.14. a vagyonkezeléssel és gazdálkodással kapcsolatos koncepciók, irányelvek, önkormányzati rendelet-tervezetek és ezek módosításai,

2.4.1.15. gazdasági társaság alapítása, meglévő társaság üzletrészének, részvényének megvásárlása vagy eladása; törzstőke emelése, leszállítása; önkormányzati vagyon apportálása,

2.4.1.16. mindazon ügyekben, melyek a gazdasági társaságok vonatkozásában közgyűlés, taggyűlés, illetve alapító kizárólagos hatáskörébe tartoznak,

2.4.1.17. működő önkormányzati vállalkozásokkal kapcsolatos tulajdonosi döntések,

2.4.1.18. az önkormányzati tulajdonban lévő ingatlanok eladására, bérbeadására, egyéb hasznosítására vonatkozó előterjesztések az 5 millió Ft értékhatárt meghaladó ingatlanok esetében,

2.4.1.19. önkormányzati feladatkörbe tartozó tevékenységek vállalkozásba adása,

2.4.1.20. önkormányzati vagyon átminősítése; lakásnak nem lakás céljára szolgáló helyiséggé történő átminősítése, a nem lakás céljára szolgáló helyiség lakássá történő átminősítése kérdésében,

2.4.1.21. lakásgazdálkodással kapcsolatos gazdasági és vagyonjogi előterjesztések, különösen a lakások és helyiségek értékesítésre történő kijelölése, a lakás célú bérlemény hasznosításának szociális vagy költségelven történő kijelölése***,***

2.4.1.22. távhőszolgáltatással kapcsolatos előterjesztések

2.4.1.23. „Mosonmagyaróvár Város Környezetvédelméért” díj odaítélése tekintetében elbírálja a díjazásra irányuló előterjesztéseket és javaslatot tesz a Képviselő-testületnek,

2.4.1.24. helyi védelem alá helyezésre, illetve annak megszüntetésére irányuló javaslatok,

2.4.1.25. Futura Szolgáltató Központ magasabb vezetői és gazdasági vezetői álláspályázatának feltételei és kiírása, vezetői kinevezésére irányuló javaslatok,

2.4.1.26. Futura Szolgáltató Központ működésének éves beszámolója,

2.4.1.27. Futura Szolgáltató Központ működtetésére, fejlesztésére vonatkozó koncepció,

2.4.1.28. a Futura Szolgáltató Központ által működtett dunaszigeti gyermektábor működtetésére, fejlesztésére vonatkozó koncepció, valamint a helyi települési önkormányzattal közös működtetése, a fejlesztés lehetőségei.

*2.4.2.1. az önkormányzat hatáskörébe tartozó közútkezelői feladatokról, kivéve a közterület felbontásával, a közút nem közlekedési célú igénybevételével, útcsatlakozás létesítésével, valamint a közúti közlekedésről szóló 1988. évi I. törvény 42/A. § szerinti útkezelői hozzájárulással kapcsolatos eljárások,*

*2.4.2.2. a költségvetésben meghatározott városüzemeltetési és fenntartási feladatok ellátásáról, a pénzfelhasználás módjáról, illetve ezek módosításáról,*

*2.4.2.3. a vízfogyasztás rendjéről, a közműves vízszolgáltatás korlátozására vonatkozó tervről,*

*2.4.2.4. a helyi közút területén és ahhoz kapcsolódó területen létesített vagy kijelölt várakozóhely díj és pótdíj befizetéséről,*

*2.4.2.5. a parkolóhelyek üzemeltetőjéhez benyújtott egyedi kérelmek elbírálása,*

*2.4.2.6. taxiállomások helyének módosítása, további helyek kijelölése,*

*2.4.2.7. önkormányzati feladatkörbe tartozó tevékenységek ellátására kiírandó pályázatok feltételrendszeréről a feladat szerint illetékes bizottsággal együttesen,*

*2.4.2.8. a pályázati felhívásokra benyújtandó pályázatok jóváhagyása (különös figyelemmel az önkormányzati prioritásokra és a megvalósítandó projektcélokra),*

*2.4.2.9. az útalap pályázatok elbírálásáról, útalap pályázathoz történő utólagos lakossági csatlakozás jóváhagyásáról, az együttműködésben részt nem vevő személyek körének kiterjesztéséről,*

*2.4.2.10. a védett épületek támogatási pályázatainak elbírálásáról, benyújtott elszámolások és szakmai beszámolók elfogadásáról, pályázók egyedi kérelmeiről, a támogatás átütemezéséről*

*2.4.2.11. az éves költségvetésben jóváhagyott városüzemeltető és fenntartó keret szakfeladatonkénti felosztásáról,*

*2.4.2.12. az önkormányzat hatáskörébe tartozó helyi forgalomszervezési és közlekedési módosításokhoz kapcsolódó tervek, koncepciók és tanulmányok készítéséről,*

*2.4.2.13. az önkormányzati vagyon hasznosítását vagy működését szolgáló pályázatok feltételrendszeréről az illetékes bizottsággal együttesen,*

*2.4.2.14. szabályozási terv szerinti telekalakításokról,*

*2.4.2.15. közterület rendeltetésének megállapításáról és az egyéb célú igénybevétel esetén a közterület használati díj mértékének megállapításáról egyedi kérelem elbírálása során,*

*2.4.2.16. önkormányzati tulajdonú ingatlant érintő, nem a vagyongazdálkodás körébe tartozó tulajdonosi nyilatkozatok kiadásáról - jelen rendelet 9. mellékletében felsorolt, polgármesteri hatáskörbe átruházott tulajdonosi nyilatkozatok kivételével,*

*2.4.2.17. egyszemélyes, kizárólagos önkormányzati tulajdonú gazdasági társaságok esetében azon alapítói hatás- és feladatkörökben, amelyek nem tartoznak az alapító kizárólagos hatáskörébe,*

*2.4.2.18. ANUBISZ Kft. éves üzleti tervének és mérlegbeszámolójának jóváhagyásáról,*

*2.4.2.19. Városüzemeltető Kft. szállítói állományának alakulása vonatkozásában összeállított szakmai beszámoló jóváhagyásáról,*

*2.4.2.20. az önkormányzati tulajdonú értékpapírok kezeléséről,*

*2.4.2.21. lakóház-felújítási címjegyzékről,*

*2.4.2.22. helyi közösségi közlekedés menetrendjének módosítása,*

*2.4.2.23. szennyvíz-csatorna hálózatra történő rákötési kérelmek elbírálásáról, a Környezetvédelmi Alapban kezelt talajterhelési díj felhasználásának módjáról,*

*2.4.2.24. önkormányzati tulajdonú ingatlant és közterületet érintő tulajdonosi hozzájárulások kiadása hirdető- illetve reklámeszközök kihelyezéséhez,*

*2.4.2.25. előirányzat-módosításról és átcsoportosításról az éves költségvetési rendeletben meghatározott értékhatárig,*

*2.4.2.26. a társasházak energia-megtakarítást eredményező korszerűsítésének, felújításának támogatására vonatkozó pályázatok támogatásáról, a támogatás mértékéről és futamidejéről; a fennálló támogatási összeg egyösszegű kifizetéséről, további forrás-kiegészítésről, a támogatás arányának csökkentéséről,*

*2.4.2.27. vagyongazdálkodással kapcsolatos, vagyonrendeletben részletezett esetekben,*

*2.4.2.28. a költségvetési szervek önköltségszámítási szabályzatának jóváhagyásáról a jogszabályi vagy rendeleti úton nem szabályozott intézményi működési bevételek meghatározása érdekében,*

*2.4.2.29. a közterületen elhelyezkedő zöldterületek ingatlantulajdonos általi használatára vonatkozó eljárás lefolytatásáról,*

*2.4.2.30. Futura Szolgáltató Központ SZMSZ-ének, munkatervének jóváhagyásáról.*

2.4.3. Átruházott hatáskörben **dönt** a képviselő-testület hatáskörébe tartozó alábbi ügyekben:

* + - 1. *nettó 500.000 Ft vagyonértékig az üzleti vagyon körébe tartozó ingó vagyon átruházásról, bérbe, ellenérték fejében történő használatba adásáról és feltételeiről,*
      2. *az Önkormányzat javára más személy vagy szervezet tulajdonában lévő vagyonon szolgalmi vagy egyéb közérdekű használati jog alapításáról,*
      3. *az Önkormányzat javára más személy vagy szervezet tulajdonában lévő vagyonon fennálló szolgalmi, egyéb közérdekű használati joggal vagy az alapján való rendelkezésről, valamint az önkormányzati vagyont érintő hatósági eljárásban az Önkormányzatot megillető jog gyakorlásáról,*
      4. *versenyeztetési eljárásban a pályázati kiírás visszavonásáról, összeférhetetlenségi ügyben önkormányzati kiíró esetén az összeférhetetlenség megállapításáról, megbízza a bizottság tagjait,*
      5. *a közterület felbontásával, a közút nem közlekedési célú igénybevételével, filmforgatás céljából történő közterület-használat, útcsatlakozás létesítésével, valamint a közúti közlekedésről szóló 1988. évi I. törvény 42/A. § szerinti útkezelői hozzájárulással kapcsolatos eljárás kérelmeiről, közterület-használati díj korlátlan csökkentéséről vagy elengedéséről,*
      6. *helyi védelem alá helyezésre, illetve annak megszüntetésére irányuló javaslat hiányos volta megállapításáról,*
      7. *általános feladatellátási-szerződések részletkérdéseiről –*
      8. *településképi bejelentési eljárás kérelmeiről, településképi kötelezési eljárásban, a településképi követelmények megszegésének jogkövetkezményeiről,*
      9. *településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról, minden, a partnerségi egyeztetéssel kapcsolatos központi jogszabályban és önkormányzati rendeletben nem szabályozott kérdésben,*
      10. *a helyi útalap felhasználására irányuló pályázat kiírásáról, a kiírás tartalmáról, a költségvetési forrás ismeretében dönt a terveztetésre javasolt utcákról, a természetes személy pályázó által a szükséges önrész késedelmes, kamatmentes megfizetésének engedélyezéséről, az útépítési érdekeltségi hozzájárulás kivetéséről, fennálló fizetési kötelezettség más személyre történő átruházásának engedélyezése,*
      11. *a társasházak energia-megtakarítást eredményező korszerűsítésének, felújításának támogatásáról szóló pályázati kiírás közzététele,*
      12. *az Önkormányzat javára más személy vagy szervezet tulajdonában lévő vagyonon fennálló jelzálogjog törlésére, átjegyzésére vonatkozó nyilatkozat megtétele,*
      13. *az Önkormányzat intézményeinek karbantartási feladataira létrehozott karbantartási költségalap céltartalékra vonatkozó igény jóváhagyása, a karbantartási alapból való finanszírozásának elrendelése,*
      14. *az önkormányzat tárgyévi beruházási tervének jóváhagyása,*
      15. *az önkormányzat tárgyévi közbeszerzési tervének jóváhagyása,*
      16. *a településrendezési kötelezettségről szóló határozat közlésével egyidejűleg az ingatlanügyi hatóság megkeresése a kötelezettség tényének ingatlan-nyilvántartásba történő feljegyzése érdekében, illetve a kötelezettség megszűnését követően 15 munkanapon belül a az erről szóló határozat közlésével egyidejűleg a kötelezettség tényének az ingatlan-nyilvántartásból való törlése érdekében,*
      17. *a közösségi együttélés alapvető szabályainak megsértésével szembeni szankcióról, amennyiben a természetes személy, jogi személy Mosonmagyaróvár Város Képviselő-testületének a közterület-használat szabályait megállapító önkormányzati rendeletében meghatározottak szerint olyan tevékenységet végez, amelyre nem adható közterület-használati engedély, közterületet engedély nélkül vagy az engedélyben foglaltak megsértésével használ, közterületet engedély nélkül vagy az abban foglaltak megsértésével bont fel,*
      18. *a közösségi együttélés alapvető szabályainak megsértésével szembeni szankcióról, amennyiben a vállalkozás Mosonmagyaróvár Város Önkormányzat Képviselő-testületének a személytaxi-szolgáltatás rendjéről, valamint a taxiállomások létesítéséről, használatának és üzemeltetésének rendjéről szóló önkormányzati rendeletében rögzített szabályokat nem tartja be,*
      19. *a Mosonmagyaróvár város területén létesített taxiállomások használatára, valamint a személytaxi-szolgáltatás végzésére jogosító személytaxi-szolgáltatási engedély iránti kérelem első fokon, önkormányzati hatósági jogkörben történő elbírálásáról,*
      20. *a Mosonmagyaróvár, Pozsonyi út 89. (320 hrsz.) I. emelet 7. szám alatti lakás vendéglátás célú hasznosításáról,*
      21. *önkormányzati tulajdonban álló ingatlanon történő székhely-, telephely-, fióktelep-létesítés esetén a cégeljáráshoz, nyilvántartásba vételi eljáráshoz szükséges tulajdonosi nyilatkozat kiadásáról,*
      22. *tulajdonosi hozzájárulásról építési tilalom törléséhez,*
      23. *tulajdonosi hozzájárulásról közműépítésekhez,*
      24. *az Önkormányzatot megillető elővásárlási jogról történő lemondásról.*

2.4.4. **Ellenőrzési** jogkörében:

2.4.4.1. beszámoltatja a nem kizárólagos önkormányzatú tulajdonú gazdasági társaságok legfőbb szerveiben az önkormányzatot képviselő személyeket a tulajdonosi jogok gyakorlásáról, az önkormányzati képviselet eredményességéről,

2.4.4.2. a gazdasági társaságokba delegált önkormányzati felügyelő bizottsági tagoktól tájékoztatást kér a vagyongazdálkodás rendjét szabályozó önkormányzati rendeletben foglalt feladatok ellátásáról.”

1. Mötv. 43. § (3) bekezdése szerint „A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, […]” [↑](#footnote-ref-1)
2. Kttv. 239.§ (3) bekezdés [↑](#footnote-ref-2)
3. Mötv. 43.§ (3) A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról. [↑](#footnote-ref-3)
4. Mötv. 42. § A képviselő-testület hatásköréből nem ruházható át: a rendeletalkotás; szervezetének kialakítása és működésének meghatározása, a törvény által hatáskörébe utalt választás, kinevezés, vezetői megbízás; a helyi népszavazás elrendelése, kitüntetések és elismerő címek alapítása; a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása; önkormányzati társulás létrehozása, megszüntetése, abból történő kiválás, a társulási megállapodás módosítása, társuláshoz, érdekképviseleti szervezethez való csatlakozás, abból történő kiválás; megállapodás külföldi önkormányzattal való együttműködésről, nemzetközi önkormányzati szervezethez való csatlakozás, abból történő kiválás; intézmény alapítása, átszervezése, megszüntetése; közterület elnevezése, köztéri szobor, műalkotás állítása; eljárás kezdeményezése az Alkotmánybíróságnál; a bíróságok ülnökeinek megválasztása; állásfoglalás intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti; a települési képviselő, polgármester méltatlansági és a vagyonnyilatkozati eljárással kapcsolatos, továbbá összeférhetetlenségi ügyében való döntés; az önkormányzati képviselői megbízatás megszűnéséről való döntés, ha a képviselő egy éven át nem vesz részt a képviselő-testület ülésén; a településfejlesztési terv és a településrendezési terv jóváhagyása; területszervezési kezdeményezés; a helyi önkormányzati vagyon tulajdonjogának a 108. § szerinti ingyenes átruházására vagy nemzeti vagyon tulajdonjogának ingyenes átvételére vonatkozó döntés; amit törvény a képviselő-testület át nem ruházható hatáskörébe utal. [↑](#footnote-ref-4)
5. A mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-a hatályon kívül helyezve. [↑](#footnote-ref-5)